Azkoitiko sokamuturraren 500. urteurrena ospatzera dator Zezen Asteburua - Urola Kostako Hitza : Urola Kostako Hitza\nIrailaren 28an, 29an eta 30ean ospatuko dute Zezen Asteburua Azkoitian. Besteak beste, sokamuturra, entzierro txikia, zezenzaleen bazkaria, erakusketak eta pasodobleen kontzertua prestatu dituzte egun horietarako. Antolatzaileen arabera, Azkoitian zezenaren gaineko tradizioa bizirik egon da urte luzez, nahiz eta zenbait urtetan "beherakada" ere nabaritu zen.\nSonia Vazquez (Udala), Iban Arregi eta Jose Oñederra (Zelai Luze), Jose Manuel Gimenez (Zezenzale batzordea) eta Juan Bautista Mendizabal historialaria, zezenak gordetzen ziren ikuiluaren ate parean. (Maialen Etxaniz)\nAzkoitiko sokamuturraren 500. urteurrena ospatzeko, Zezen Asteburua antolatu dute iraileko azken asterako. Zezenak eta horien bueltan antolatutako ekintzak izango dira protagonistak hilaren 28an, 29an eta 30ean Azkoitian. Besteak beste, sokamuturra, entzierro txikia, zezenzaleen bazkaria, erakusketak eta pasodobleen kontzertua prestatu dituzte Zezen Astebururako. Antolatzaileek gaur, osteguna, azaldu dituzte 500. urteurrenaren eta horren harira antolatutako egitarauaren inguruko xehetasunak.\nHistoriak utzitako datuak\nDatu historikoen arabera, 1518koa da Azkoitiko sokamuturraz edo kaleko zezenaz aurkitutako idatzizko lehenengo datua. Orduz geroztik 500 urte igaro dira. Urte horietan guztietan zezenzaletasuna “aldatzen” joan dela azpimarratu du Juan Bautista Mendizabal historialariak. Hark azaldu duenez, Azkoitian zezenaren gaineko tradizioa bizirik egon da urte luzez, nahiz eta zenbait urtetan “beherakada” ere nabaritu zen. Azkoitiak eta sokamuturrak badute lotura, eta hori horrela dela argitzeko historiak utzitako zenbait pasarte ekarri ditu gogora Mendizabalek: “Garai batean, harakinek baserrietatik herrira jaisten zituzten beren txahalak, ondoren hiltegira eramateko. Herrira ekarritako txahal haiekin jolasten hasi zen jendea aurrena, hura baitzen orduko ganadua. Gerora, Nafarroako ardozaleak –orduan Nafarroatik ekartzen zen ardoa Azkoitira– edariak ez ezik, zezenak ekartzen hasi ziren Azkoitira, herritarrek haiekin jolas zezaten”. Urteak aurrera, zezenak hiru modutara erabiltzen zituzten. Mendizabalek kontatu duenez, batzuetan libre uzten zituzten zezenak kaleetan edo plazetan zehar. Beste batzuetan, aldiz, sokari lotuta ateratzen zituzten kalera, sokamuturrean. Zezenketak eta zekorketak ere egiten zituzten Azkoitiko zenbait txokotan.\nEra berean, zezenekin “astakeriaren bat edo beste” egin zela azaldu du Azkoitiko historialariak: “XVII. mendean, Azkoitiko Udalak banderilak banatzen zizkien herritarrei, eta haiek torero bihurtzen ziren; Azkoitiko bizilagunek Udalak emandako banderilak sartzen zizkieten plazara ateratako zezenei”. Halaber, Mendizabalek azaldu du, zezenak ez ezik zaldiak ere erabiltzen zituztela zenbait lekutan. Zezenketetarako afizioa XIX. mendean loratu zen Azkoitian. “Zaletasuna egon bazegoen, zezen plazarik ez, ordea. Hori dela eta, herriko zenbait txoko moldatzen zituzten zezenketak egiteko, hala nola herriko plaza, Anaitasuna futbol taldearen zelaia eta Gurea pilotalekua”, kontatu du Mendizabalek. Gehienetan, Izarraitz mendilerroan hazitako zezenak erabiltzen zituzten Azkoitiko zezenketetan. Tarteka Salamancatik (Espainia) ekarritako ganadua ere erabiltzen zuten. Zezenez gain, herriko toreatzaileei egin die aipamena Mendizabalek gaurko agerraldian. Hark azaldu duenez, Florezito eta Kele toreatzaileak ziren garai hartan nabarmentzen zirenak. Horrez gain, Azpeititik Azkoitiara lekualdatu zen Niño del Arrabal toreatzailea ekarri du gogora historialariak.\nHerriko zezenzaletasuna ikusita, Azkoitiko Udalak zezen plaza egitea erabaki zuen 1890. urtean. Gipuzkoako Foru Aldundiak ez zuen diruz lagundu proiektua, eta bertan behera gelditu zen zezen plaza egiteko asmoa. Gertaera horrek bide eman zion beste zaletasun baten loraldiari, eskupilotaren loraldiari, hain zuzen. Azkoitiko festetan lekua irabazi zuten pilota partidek, eta denborarekin, eskupilotak hartu zion aurrea zezenketei.\nUrtemuga gogoan hartuta, adin guztietako herritarrei zuzendutako denetariko ekintzak izango dira Zezen Asteburuan. Ostiralean, hilak 28, hasi eta igandera arte izango dute zer egin eta zertaz gozatu Azkoitiko zezenzaleek. Hiru egun horietan, Zelai Luze ganadutegiko zezenak izango dira protagonistak. Zelai Luzeko Jose Oñederra ganaduzaleak azaldu duenez, zezen guztiek beteko dituzte ganaduen gaineko arautegiak eskatutako baldintzak. Horrenbestez, 350 kilo baino gutxiago pisatzen duten Betizuak izango dira Azkoitian aterako dituztenak. Zelai Luzeko zezenak Izarraizko larreetan hazten ditu Oñederrak, eta horren harira, mendilerroaren magaleko herrietan dagoen tradizioari egin dio keinu ganaduzaleak: “Oraindik bizirik dago zezenen gaineko zaletasuna Izarraitz inguruan. Festetako egitaraua ikusi besterik ez dago: Zestoan, Azpeitian, Itziarren, Deban, Lasturren, Elgoibarren… denetan egiten dira zezenketak edo zekorketak”.\nHona hemen Azkoitiko Zezen Asteburuko egitaraua, osorik:\nIrailak 28, ostirala:\n18:00etan: Sokamuturraren 500. urteurrenaren inguruko erakusketaren inaugurazioa.\nIrailak 29, zapatua:\n11:00etan: Erakusketaren irekiera.\n12:30ean: Pasodobleen kontzertua, Udal Musika Bandaren eskutik, kontzejupean.\n14:00etan: Zezenzaleen bazkaria Plaza Ondo jubilatuen elkartean.\nBazkarirako izena emateko, 688 869 510 telefonora deitu behar da hilaren 25a baino lehen.\n17:00etan: Sokamuturra Balda plazan.\nIrailak 30, igandea:\n17:00etan: Zekorren entzierroa, Plaza Berritik Balda plazara. Gero, zezenak sueltoan. Ondoren, karretoia eta zozketa.


barren.eus - Aho zapore onarekin itzuli dira dantzari elgoibartarrak Beasaingo aurresku eta soinu zahar txapelketatik\nAho zapore onarekin itzuli dira dantzari elgoibartarrak Beasaingo aurresku eta soinu zahar txapelketatik\nArgitaratua: 2017-03-14 14:54\nBeasaingo Usurbe antzokian jokatu zuten asteburuan XXVI. aurresku eta soinu-zahar txapelketa. Euskal Herri Osoko dantzariak bildu ziren, eta horien artean ziren Elgoibarko Inazio Bereziartua Musika eta Dantza Eskolako zortzi dantzari ere.\nAurtzaka dantza taldeak antolatu zuen Beasaingo txapelketa, Gipuzkoako Euskal Dantzarien Biltzarrarekin batera. Izan ere, dantzarien biltzarrak urritik maiatzera bitartean antolatzen duen ligaxkaren baitako jardunaldi bat gehiago zen Beasaingoa. Txapelketa formatua izan arren, Gipuzkoako pausoetan trebatzea eta dantzarien maila hobetzea ditu helburu ligaxka honek. Gainerako txapelketan legez, Beasaingoan ere bi mailatan lehiatu ziren parte hartzaileak. Lehen jardunaldian, zapatuan, A saileko dantzariek egin zuten dantza, 7 eta 11 urte arteko gaztetxoek, alegia. Nahia Urbiola, Irune Arriola, Jon Etxeberria eta Eneko Etxaniz izan ziren Elgoibarko ordezkariak eta dantzatu zituzten dantzak, berriz, honakoak: Ormatxulo, Txakolin, Alpargata eta Agurra.\nDomekan, bestalde, B sailekoen txanda izan zen, 12 eta 15 urte arteko dantzariak biltzen dituen taldearena, hain zuzen ere. Ehun Dukat, Humboldt Zortzikoa, Desafioa eta Txakolin dantzak dantzatu zituzten. Maddi Zabala, Aimar Almortza, Markel Goenaga eta Gaizka Uranga izan ziren oholtza gainera igo ziren dantzari elgoibartarrak. Inazio Bereziartuako irakasleek azaldu dutenez, dantzari guztiak aritu ziren ondo, eta urrasa bat gehiago eman dute euren dantzari formazioan. Nahia Urbiolarentzat parte hartzen duen estreinako txapelketa izan zela nabarmendu dute.\n• Elgoibarko txapelketa apirilaren hasieran\nHurrengo txapelketa Nafarroan izango da, Altsasun, martxoaren 26an. Eta handik astebetera jokatuko da Elgoibarko aurresku eta soinu zahar txapelketa, apirilaren 1ean eta 2an.


Andoni Ollokiegi abeslariak girotu du Marrumako San Joan bezpera : Irutxuloko Hitza\nAndoni Ollokiegi abeslariak girotu du Marrumako San Joan bezpera\nMarruma elkartean festa xume bat egin dute San Joan bezpera ospatzeko. (Argazkia: Irutxuloko Hitza)\nCOVID-19arengatik San Joan suak debekatu bazituzten ere, auzoetan San Joan bezpera ospatzeko hainbat alternatiba aurkitu zituzten atzo.\nGrosen, Saguesen piztu ohi duten suaren inguruan bildu ohi da jendea, baina aurten, ezin izan dute halakorik egin: ez berbenarik, ez Eskola taldearen dantzarik, ez Galizia Etxekoen queimadarik, ezta surik ere. Horren aurrean, Marruma Elkarteak ospakizun xume bat egitea erabaki zuen. Marruma elkartean hasi zuten festa, 19:30ean, eta bizilagunek sardina jatea egiteko aukera izan zuten. Pintxo-pote moduan egin zuten otordua, hau da, edari bat eskatzen zutenen artean banatu zituzten sardinak.\nArratsaldean zehar giro paregabea izan zen elkartean eta tabernan, izan ere, Andoni Ollokiegi abeslariak emanaldi akustikoa egin zuen, eta bizilagun guztiak dantzan jarri zituen musikariak.\nSan Joan bezperak auzoetan utzitako uneak eta irudiak jasotzen ari da IRUTXULOKO HITZA. Honako estekan aurkitu daitezke albiste guztiak.


Udal Gobernu taldearentzat "gaizki planteatutako galdeketa" izan da - Bergara - Goiena.eus\nUdal Gobernu taldearentzat "gaizki planteatutako galdeketa" izan da\nTxomin Madina Milikua 2013-11-11 11:22\n"Oraingoan ere, "sinadura" bilketan bezala, galdeketaren planteamendu okerrak aukera ematen du zilegizko aurkakotasuna erakusten duten herritarren iritzia desitxuratzeko" diote Bergarako Udal Gobernu taldekoek galdeketaren inguruan egin duten balorazioan. Albiste barruan, balorazioa osorik.\nPrentsaurrekoan banatutako oharra, oso-osorik:\n"Udal Gobernu taldeak errespetu osoa erakutsi nahi die kontsulta honen bidez hondakin sistemari buruzko desadostasuna erakutsi duten herritarrei, baina argi daukagu herritar ugarik ere sistema berria probatu nahi duela eta euron jarrera aurkakotasuna erakusten duten herritarrena bezain errespetagarria dela.\nOraingoan ere, sinadura bilketan bezala galdeketaren planteamentu okerrak aukera ematen du zilegizko aurkakotasuna erakusten duten herritarren iritzia desitxuratzeko.\nAlde batetik, galdeketa ez baita egin erroldaren arabera, ondorioz, galdeketa honetan botoa zenbatek eman ahal izan zuen jakitea ezinezkoa da. Bergaran bizi, baina erroldatu gabeko pertsonek bozkatu ahal izan dute ordainagiri bat aurkeztuz. Honek zer pentsatua ematen du, zenbat lagunek eman ahal izan dute botoa ordainagiri bera aurkeztuz?\nPertsona berari aukera eman zaio behin baino gehiagotan bozkatzeko, herritar moduan, merkatari moduan edo bi etxe edo gehiagoren jabe moduan. Hauek balira hurrengo Udal Hautakusdeetarako arau eta oinarriak? Guk uste dugu edozein galdeketa edo hauteskundeetan pertsona bat boto bat printzipioa ezinbesteko oinarria dela.\nIldo beretik, boto delegatuari dagokionez adierazi nahi dugu ez diogula inolako zilegitasunik ematen, praktika honek ere iruzurrari ateak zabaltzen dizkiolako. Herritar baten botoak isilpekoa eta librea izan behar du eta boto delegatuan oinarrizko arau hauek ez dira errespetatzen eta koakziorako bidea zabalik uzten du. Galdeketetan badira errespetatu beharreko oinarrizko bi arau boto emailea dagokion herrian erroldatuta egotea eta aipaitu dugun moduan herritar bat, boto bat. Gaurko galdeketan ez dira oinarrizko arau hauek bete.\nGainera, galdeketa ez da izan gardena. Bozketa pribatua zela eta Zero zabor taldeko kideei galdeketan begirale moduan parte hartzea galarazi zaie. Zer izkutatu nahi izan dute jarrera honen atzean? Honi lotuta zera adierazi nahi du Udal Gobernu honek: arbuiatzen dugula Ertzaintzak izan duen jarrera eta hiru lagun identifikatu izana; galdeketa hau eraikin publikoetan izan da eta guk eskatutako baliabide guztiak jarri ditugu eskura. Ez zaigu ondo irizten Bergara Garbiak Ertzaintzari deitu izana eta jendea identifikatu izana eraikin publiko baten egoteagatik.\nGaizki planteatutako galdeketa honegatik ez dugu kopuru fidagarririk espero, baina argi ikusten dugu alde bateko zein besteko datuei erreparatuta herrian zatiketa handia dagoela. Egoera honetan beste behin lasaitasun mezua igorri nahi diegu herritarrei, oso sinplea eta erraza da eskatzen duguna, gurekin hitz egitera hurbildu direnak hau al zen dena? -esan dute harriduraz, gainera posible da egoera berezietan egokitzapenak egitea eta malgutzea. Eman diezaiogun aukera bat sistema berriari.\nMerezi du esfortzu txiki bat egitea gure ondorenguei ingurumena jaso duguna baino baldintza hobeagotan uztea. Guztion artean lortuko dugula uste dugu".


Aldundiak Bizkaiko Antzoki Sarearen programazio eszenikoa laguntzen du 535.000 euroko ekarpena eginda - Área de prensa - Bizkaia.eus\nAldundiak Bizkaiko Antzoki Sarearen programazio eszenikoa laguntzen du 535.000 euroko ekarpena eginda\n2019(e)ko abuztuaren 13(a) 10:00\nEuskara eta Kultura Saila\nForu Erakundeak oinarrizko bi helburu lortzeko egin du diru-laguntzen deialdi hau. Alde batetik, arte eszenikoen arloan programazio egonkorra sustatzea eta, bestetik, jendeari ikuskizun eszeniko horien kontsumora iristeko erraztasunak ematea, jarduera horrek Bizkaiarentzat eragiten duen garapen kulturalaz eta ekonomikoaz ohartaraziz.\nBizkaiko Foru Aldundiak, kultura bere diziplina guztietan sustatzeko eta zabaltzeko duen konpromisoaren barruan, 2019rako Lurraldeko udal antzokiek kudeatzen dituzten eta Bizkaiko Antzoki Sarea eratzen duten 2019rako antzerki, dantza eta musika ikuskizunen programaziorako diru-laguntzen deialdia onetsi du.\nEkitaldi honetan laguntza horietarako aurrekontuko partida 535.000 eurokoa da eta jasotzaileak SAREAn integratuta dauden Bizkaiko Lurralde Historikoko udalak, erakunde autonomoak, sozietate publikoak eta fundazio publikoak izango dira, denak ere udalenak.\nEuskadiko Antzoki Sarea (SAREA) sortzearen arrazoi nagusia arte eszenikoen ekoizpenaren eta zabalkuntzaren arloan administrazio guztien arteko ahaleginak biltzea izan zen. Gaur egun Bizkaian Antzokien Sarean guztira 24 antzoki daude, Lurraldeko geografian osoan zehar kokatuta daudenak. Adibide moduan nahiko da gogoraraztea 2018ko ekitaldian Bizkaiko Foru Aldundiak 516 ikuskizun eszenekiko lagundu zituela.\nHori esanda, alderdi kultural hori ez ezik, derrigorrez hartu behar dira kontuan konpainiak, euren artistak eta biltzen duten talentua, ekoizpen teknikoari lotuta dauden pertsonak eta behar izaten dituzten ekipamenduak, eta eguneroko jardunean inplikatuta dauden kudeatze-taldeak. Horregatik guztiagatik Bizkaiko antzokien sarea benetako erreferentea da zuzeneko arte eszenikoen kudeaketarako erreminta moduan eta garapen kulturala eta sozio-ekonomikoa sustatzen du Lurralderako.\nEskabideak aurkezteko epea irailaren 3tik irailaren 9ra arte izango da, biak barne.\nAndoni Iturbe (mp3 1.4MB)


Zumai txaranga omendu du San Pedro danborradak - Zumaia - Baleike.eus\nZumai txaranga omendu du San Pedro danborradak\nBaleike 2019-06-29 11:41\nSan Pedro jaietako danborradaren doinuekin igo zuten atzo arratsaldean Zumaiako Udaleko bandera udaletxeko balkoian. Zumai txarangako Antonio Azpillagak eta Juan Jose Goikoetxeak izan zuten ohore hori.\nDanborradak, urtero, Zumaiako herria ezagutzera eman duten pertsonak edo taldeak omentzen ditu. Aurten Zumai txarangak jaso du omenaldia. Ibilbide hasieran txapela eta lepo zapia jarri zieten Goikoetxeari eta Azpillagari. Behin udaletxera helduta, beraiek igo zuten herriko bandera.\nIdatzi bat irakurri zuten txarangako kideek.\n"Ezeren aurretik gure eskerrik beroena Zumaiako herriari gaur gu omendu izanaz gain, urte hauetan Zumai txarangaren parte ere izan zaretelako. Zuen salto, irri eta oihuek biziberritu egiten gaituzte.\nMeritua ez da gaur hemen gaudenona bakarrik, ordea. Ibilbide honetan pertsona ezberdin askok osatu du Zumai txaranga. Horregatik, gogora ekarri nahi ditugu gure artetik joan direnak, haiek ere gaurko omenaldiaren parte baitira.\nBelaunaldi ezberdinak elkartu gara taldean, aitona, aitak, seme-alabak, ilusio berarekin. Itsaso zaharrak olatu berriak dakartza, eta Zumai txarangak ere horretan darrai, garenak etorkizunean izaten jarrai dezan.\nGora San Pedro ta gora Zumaia!".


BI LANPOSTU DEIALDI ireki ditugu - Euskadiko Gazteriaren Kontseilua BI LANPOSTU DEIALDI ireki ditugu - Euskadiko Gazteriaren Kontseilua\nEuskadiko Gazteriaren Kontseiluak BI LANPOSTU DEIALDI ireki ditu\nEuskadiko Gazteriaren Kontseiluak (EGK) bi lanpostu deialdi ireki ditu. Lanpostuak betetzeko hautaketa-prozesuak egingo dira. Jarraian duzu postuen informazio guztia, eskatzen dena, eskaintzen dena, baloratuko dena eta zein diren epeak. Epez kanpoko CVrik ez da onartuko.\nBizi-baldintza materialak arloko teknikaria (Kurrikulumak, urriaren 1a baino lehen).\nArabako Koordinatzailea (baja bat betetzeko) (Kurrikulumak, urriaren 8a baino lehen).\nKontratuak lanaldi osokoak izango dira, Gasteizen, eta eskatutako baldintzetako batzuk honako hauek dira: 30 urte baino gehiago EZ izatea, euskara eta gaztelania menperatzea, eta esparruko gizarte mugimendua eta elkartegintza ezagutzea. Zalantzarik izanez gero jar zaitez harremanetan gurekin aipatutako helbide elektroniko bidez edo gure webgunean topatuko dituzun telefono zenbakietara deituz.


Errusiak Britainia Handia eta Frantzia aldarrikatzen ditu elkarrizketa nuklear zabalagoetarako - EBko kazetaria\nEuropako Batzordeak onartu du, EBko estatu-laguntzen arauen arabera, Frantziak 3 mila milioi euroko funtsa eratzeko asmoa duela, zor, hibrido eta kapital-tresnen bidez inbertituko duena koronabirusaren agerraldia kaltetutako enpresetan. Eskema Estatuko Laguntzen arabera onartu zen Aldi baterako Esparrua.\nMargrethe Vestager presidenteorde exekutiboa (irudian), lehia politikaren arduraduna, esan zuen: "3 mila milioi euroko birkapitalizazio eskema honi esker, Frantziak koronabirusaren agerraldiaren ondorioz kaltetutako enpresei laguntza emango die, garai zail hauetan finantzaziorako sarbidea erraztuz. Estatu kideekin lankidetza estuan jarraitzen dugu lanean, konponbide bideragarriak aurkitzeko koronabirusaren agerraldiaren eragin ekonomikoa arintzeko, EBko arauekin bat etorriz ".\nFrantziako laguntza neurria\nFrantziak Batzordeari Aldi Baterako Esparruaren arabera 3 mila milioi euroko eskema eman zion koronabirusaren agerraldiaren ondorioz kaltetutako enpresei zorra eta kapitala emateko.\nEskema "COVID-19 agerraldiaren eraginpean dauden enpresentzako Trantsizio Funtsa" izenaren funtsaren bidez gauzatuko da, 3 milioi euroko aurrekontuarekin. Erregimenaren arabera, laguntzak (i) menpeko eta parte hartzen duten maileguak izango dira; eta (ii) birkapitalizazio neurriak, batez ere kapital tresna hibridoak eta boto eskubiderik gabeko lehentasunezko akzioak.\nNeurria Frantzian finkatutako eta sektore guztietan (finantza arloan izan ezik) aktibo dauden enpresei irekita dago, koronabirusaren agerraldia baino lehen bideragarriak ziren eta beren negozio ereduaren epe luzeko iraunkortasuna erakutsi baitute. 50 eta 100 enpresa inguruk onuradun izango direla aurreikusten da eskema honekin.\nBatzordeak ikusi du neurriak bat datozela Aldi Baterako Esparruan zehaztutako baldintzekin. Zehazki:\nZentzuari dagokionez laguntza birkapitalizazio neurrien moduan (i) laguntza enpresen esku dago eragiketak mantentzeko beharrezkoa bada, beste irtenbide egokirik ez badago eta esku hartzea interes komunean badago; (ii) laguntza onuradunen bideragarritasuna bermatzeko eta haien kapital posizioa berreskuratzeko beharrezkoa den kopurura mugatzen da koronabirusaren agerraldia baino lehen; (iii) planak estatuari ordainsari egokia eskaintzen dio eta onuradunak eta / edo haien jabeek laguntza ahalik eta azkarren itzultzera bultzatzen ditu (dibidenduen debekua eta kudeaketari hobariak ordaintzeko debekua barne); (iv) babesak daude, onuradunek Estatuak birkapitalizazio laguntzaz behar bezala etekina atera ez dezaten Merkatu Bakarraren lehia zuzena kaltetzeko, hala nola merkataritza hedapen erasokorra saihesteko eskurapen debekua; eta (v) 250 milioi euroko atalasetik gorako enpresa bati laguntzak banan-banan jakinarazi behar zaizkio banakako balorazioa egiteko.\nZentzuari dagokionez laguntza menpeko mailegu moduan, eta eskemaren arabera Aldi Baterako Esparruan ezarritako mugak gainditzen dituzten bolumena duten mendeko maileguak soilik emango direla kontuan hartuta, laguntzak birkapitalizazio neurrietarako ezarritako goiko baldintzak bete beharko dituzte, Aldi Baterako Esparruarekin bat etorriz.\nLaguntza 31eko abenduaren 2021 baino lehen emango da. Azkenean, 31ko abenduaren 2019n jada finantza-zailtasunik ez zuten enpresek soilik jaso ahal izango dute laguntza honen araubidean.\nBatzordeak ondorioztatu du neurria beharrezkoa, egokia eta proportzionala dela Frantziako ekonomian asaldura larriak konpontzeko, 107. artikuluaren 3. paragrafoko b) TFUErekin eta Aldi Baterako Esparruan zehaztutako baldintzekin bat etorriz.\nOinarri horretatik, Batzordeak EBko estatu laguntzei buruzko arauen arabera onartu zuen eskema.\nBatzordeak onartu du Aldi baterako Esparrua estatu kideek estatu mailako laguntza arauetan aurreikusitako malgutasun osoa erabil dezaten ekonomia koronabirusaren testuinguruan laguntzeko. Aldi Baterako Esparrua, aldatu den moduan 3 Apirilaren, 8 Maiatza, 29 June, 13 Urria 2020 eta 28 urtarrilaren 2021Laguntza-mota hauek ematen dituzte, estatu kideek eman ditzaketenak:\n(I) Zuzeneko laguntzak, ondare injekzioak, zerga abantaila selektiboak eta aurrerakinak gehienez ere 225,000 euro lehen nekazaritza sektorean diharduen enpresa bati, 270,000 euro arrantza eta akuikulturako sektoreko enpresa bati eta 1.8 milioi euro gainerako sektore guztietan diharduen enpresa bati bere premiazko likidezia beharrei erantzuteko. Estatu kideek ere eman dezakete enpresa bakoitzeko 1.8 milioi euroko balio nominalera arte interesik gabeko maileguak edo arriskuaren% 100 hartzen duten maileguen bermeak, lehen nekazaritza sektorean eta arrantza eta akuikultura sektorean izan ezik. Enpresa bakoitzeko 225,000 eta 270,000 euro hurrenez hurren aplikatuko dira.\n(II) Enpresek hartutako maileguetarako estatuko bermeak bankuek maileguak eskaintzen dizkietela behar duten bezeroei ziurtatzeko. Estatuko berme horiek arriskuen% 90eraino estali dezakete maileguetan negozioak berehala lan egiteko kapitala eta inbertsio beharrak estaltzen laguntzeko.\n(Iii) Enpresei diruz lagundutako mailegu publikoak (senior eta mendeko zorra) interesekiko interes tasak enpresei. Mailegu horiek negozioei berehala lanerako kapitala eta inbertsio beharrak estaltzen lagun diezaieke.\n(Iv) Zaintzak babes ekonomikoa estatura bideratzen duten bankuetarako laguntza hori bankuen bezeroei zuzendutako laguntza zuzen gisa kontsideratzen dela, ez bankuei beraiei, eta bankuen arteko lehiaren gutxieneko distortsioa bermatzeko jarraibideak ematen ditu.\n(V) Epe laburreko esportazio kreditu publikoaren asegurua herrialde guztientzat, kasuan kasuko estatuek aldi baterako "merkaturatu ezin" dutela frogatu beharrik izan gabe.\n(Vi) Koronabirusarekin lotutako ikerketa eta garapenerako laguntza (I + G) egungo osasun krisiari aurre egiteko zuzeneko diru-laguntzak, amortizazio aurrerakuntzak edo zerga abantailak. Hobaria eman daiteke estatu kideen arteko mugaz gaindiko lankidetza proiektuetarako.\n(VII) Probako instalazioak eraikitzen eta handitzen laguntzea koronavirusaren miaketari aurre egiteko baliagarriak diren produktuak garatzea eta probatzea (txertoak, haizagailuak eta babes-jantziak barne, lehen hedapen industriala arte). Honek zuzeneko diru-laguntzak, zerga-abantailak, amortizazio aurrerakuntzak eta galerarik gabeko bermeak hartu ditzake. Enpresek hobaria izan dezakete inbertsioa estatu kide batek baino gehiagok babesten duenean eta inbertsioa laguntza eman eta bi hilabeteko epean amaitzen denean.\n(VIII) Coronavirusaren arazoari aurre egiteko garrantzitsuak diren produktuak ekoizten laguntzeko zuzeneko diru-laguntzak, zerga-abantailak, amortizazio aurrerakuntzak eta galerarik gabeko bermeak. Enpresek hobaria izan dezakete inbertsioa estatu kide batek baino gehiagok babesten duenean eta inbertsioa laguntza eman eta bi hilabeteko epean amaitzen denean.\n(Ix) Nori zuzendutako laguntza, Gizarte Segurantzako kotizazioen zergen ordainketak edo / edo etetea Sareak, eskualdeak edo leherketarik gogorrenak jasan dituzten enpresa motetarako.\n(X) Laguntza zuzendua, langileei soldaten diru-laguntzak emateko moduan coronavirus lehena izan duten sektore edo eskualdeetako enpresetarako, eta bestela, langileak kaleratu beharko lituzke.\n(Xi) Birziklatzeko laguntza zuzendua finantzazkoak ez diren enpresei, beste irtenbide egokirik ez badago. Merkatu bakarrean lehiaren neurriz kanpoko distortsioak ekiditeko babesak daude: esku hartzeko beharrari, egokitasunari eta tamainari buruzko baldintzak; Estatua enpresen kapitalean sartzeko baldintzak eta ordainsariak; estatua interesdun enpresen kapitaletik ateratzeari buruzko baldintzak; gobernantzari buruzko baldintzak, besteak beste, dibidenduen debekua eta goi zuzendaritzako ordainsarien mugak; dirulaguntza eta erosketa zeharkako debekua debekatzea eta lehiaren distortsioak mugatzeko neurri osagarriak; gardentasun eta jakinarazpen eskakizunak.\n(XII) Estali gabeko kostu finkoetarako laguntza coronavirus birusaren agerraldiaren testuinguruan, gutxienez% 30eko fakturazioan gutxitutako% 2019eko fakturazioan izan duten enpresentzat. Laguntzak beren diru-sarrerek estaltzen ez dituzten onuradunen kostu finkoen zati bat lagunduko du, gehienez ere 10 milioi euroko zenbatekoa enpresa bakoitzeko.\nBatzordeak, gainera, Estatu kideei 31ko abenduaren 2022ra arte Aldi Baterako Esparruan emandako tresna itzulgarriak (adibidez, bermeak, maileguak, itzul daitezkeen aurrerakinak) beste laguntza mota batzuk bihurtzea ahalbidetuko die, hala nola zuzeneko laguntzak, aldi baterako Esparruaren baldintzak betetzen badira.\nAldi Baterako Esparruari esker, estatu kideek laguntza neurri guztiak elkarren artean konbinatu ditzakete, mailegu bererako maileguak eta bermeak izan ezik eta Aldi Baterako Esparruak aurreikusten dituen atalaseak gaindituz. Halaber, Estatu kideek Aldi Baterako Esparruaren baitan emandako laguntza-neurri guztiak konbinatzeko aukera ematen dute, hiru ekitaldi fiskaletan 25,000 euro arteko konpainiari minimis emateko hiru nekazaritza-sektorean jarduten duten enpresei, 30,000 euro hiru ekitaldi fiskaletan arrantza eta akuikultura sektorean diharduten enpresak eta 200,000 euro hiru ekitaldi fiskaletan gainerako sektore guztietan diharduten enpresentzat. Aldi berean, estatu kideek konpromisoa hartu behar dute konpainia berberentzako laguntza neurrien neurriz kanpoko metaketa saihesteko laguntza beren benetako beharrak asetzeko.\nAldi baterako Esparruak, Estatu kideek lehendik dauzkaten beste aukera ugariak betetzen ditu koronavirusaren agerraldian eragin sozioekonomikoa arintzeko, EBko estatu mailako arauen arabera. 13ko martxoaren 2020an, Batzordeak honako hau onartu zuen: a COVID-19 brotearen aurrean erantzun ekonomiko koordinatuari buruzko komunikazioa aukera horiek ezarriz. Adibidez, estatu kideek orokorrean aplikagarriak diren aldaketak egin ditzakete enpresen alde (esate baterako, zergak atzeratzea edo lanaldi laburrak diruz laguntzea sektore guztietan), Estatuko Laguntzen arauetatik kanpo daudenak. Konpainiei ere kalte bat eman diezaieke koronavirusak eragindako kalteengatik eta zuzenean eragindako kalteengatik.\nErabaki honen bertsio ez-konfidentziala izango dituzte eskuragarri Kasu zenbakia SA.63656 azpian dauden Estatuko laguntzak erregistro Batzordeari buruz lehiaketa webgunean konfidentzialtasun arazoak konpontzen direnean. Interneten eta Aldizkari Ofizialean Estatuko laguntzen erabakien argitalpen berriak zerrendatzen dira Lehiaketa Asteko e-Albisteak.


Energia-Pobrezia Laguntzaileak eta Energia-Komunitate Aholkulariak – GoiEner\nEnergia-Pobrezia Laguntzaileak eta Energia-Komunitate Aholkulariak\nGoienerrek gonbit egiten die interesa duten pertsonei POWERPOOR proiektuko gaitasunak garatzeko jardueretan parte hartzera eta Energia-Laguntzaile nahiz Energia-Aholkulari ziurtagiria eskuratzera.\nProiektuari buruzko informazio gehiago: http://powerpoor.eu edo gure web orrialdean https://www.goiener.com/eu/proiektu-europarrak/powerpoor/\nZer eginkizun dute Energia-Pobrezia Laguntzaileek?\nLaguntzaileek baliabide energetiko urriko herritarrekin jardungo dute eta jokabide energetikoak aldatzeko aholkuak emango dizkiete. Efizientzia energetikoa lortzeko esku-hartzeak planifikatzen, aplikatzen eta finantziazioa lortzen lagunduko diete baliabide energetiko urriko herritarrei. Laguntzaileek babesa emango diete familiei, aurrez aurreko bilerak izango dituzte eta etxez etxeko bisitak egingo dituzte. Laguntzaileek kostu txikiko hobekuntzak aplikatzeari buruzko aholkuak emango dituzte, neurri horiek onargarriagoak baitira baliabide energetiko urriko herritarrentzat, nahiz eta beste neurri batzuk ere proposatuko dituzten, eta horrez gain, finantziazio-aukeren berri emango dute.\nAholkulariek laguntza eta esperientzia eskainiko dute baliabide energetiko urriko herritarrez osatutako komunitate edo kooperatiba energetikoak kudeatzearekin eta/edo sortzearekin lotutako funtsezko arloetan. Aholkularien eginkizunak ardatz hauek ditu: komunitatearekin harremanetan egotea, finantziazio-plan berritzaileei buruz informatzea eta pobrezia energetikoari aurre egiteko bulegoei laguntza ematea.\nLaguntzaileek eta Aholkulariek, beren jardunerako, tokiko erakundeek kudeatzen dituzten pobrezia energetikoari aurre egiteko tokiko bulegoen laguntza jasoko dute.\nLaguntzaileek eta Aholkulariek borondatezko konpromisoa hartu behar dute, behintzat laguntza-ekintzen lehen fasean.\nEspero izatekoa da pobrezia energetikoari aurre egiteko Laguntzaileek eta Aholkulariek hainbat motatako ikasketak eta lan-esperientziak izatea.\nIkasketak (unibertsitate-mailakoak edo lanbide-heziketaren mailakoak) eta lan-esperientzia izatea lehenestekoa da, baina ez da faktore mugatzaile bat.\nIzan beharreko aurretiko ezagutzak:\nEta esperientzia praktikoa duen edonor, herritar aktiboa izan nahi duena!\nTokiko eta eskualdeko agintaritzetako langileak.\nAbian dauden kooperatiba energetikoetako kideak diren personak.\nUnibertsitateko gradudunak eta ikasleak eta zientzialari gazteak.\nPartaideek hainbat onura lortuko dituzte POWERPOOR Laguntzaile/Aholkulari programan parte hartuta. Hona hemen onura horietako batzuk:\nOngi egituratutako ikaskuntza-prozesu batean parte hartzea; ikaskuntza-prozesuak teoria, praktika eta proba formalak konbinatzen ditu.\nPrestakuntza jasotzea pobrezia energetikoa arintzeko, efizientzia energetikoa lortzeko esku-hartzeak diseinatzeko eta energia-arloko aditu ezagunek abian jarritako komunitate/kooperatiba energetikoen berri izateko.\nEuropar Batasun osoko Aholkularien eta Laguntzaileen sare zabalaren kide bilakatzea.zia energetikoa lortzeko esku-hartzeak diseinatzeko eta energia-arloko aditu ezagunek abian jarritako komunitate/kooperatiba energetikoen berri izateko.\nCurriculuma/Sinesgarritasun profesionala hobetzea.\nEskabide-prozesua burutu ondoren, izangai bakoitzak konpromisoa hartuko du jarduera jakin batzuk egiteko, bere laguntzaile-eginkizunak edo aholkulari-eginkizunak betetzearren, teoria eta praktika konbinatuz:\nLaguntzaileentzako/Aholkularientzako prestakuntzan parte hartuko du;\nBaliabide energetiko urriko herritarrei laguntza emango die, proiektuak irauten duen bitartean eta gerora ere, hobeto uler dezaten energia nola erabiltzen duten, efizientzia energetikoa lortzeko esku-hartzeak aplika ditzaten eta komunitate/kooperatiba energetikoetan parte har dezaten;\nOnline laguntza emango du online plataformaren bidez, proiektuak irauten duen bitartean eta gerora ere (Laguntzaile/Aholkulari bakoitzak hilean 1-5 aldiz);\nEtxez etxeko bisita jakin batzuk egingo ditu, laguntza teknikoa emateko POWERPOOR programa pilotuetan parte hartzen duten baliabide energetiko urriko herritarrei;\nProiektuko kideei bisitei buruzko informazioa emango die, eta orobat emango die informazioa eraikinen egoerari buruz, izandako eztabaidei buruz eta aplikatzea proposatzen diren neurriei buruz;\nBaliabide energetiko urriko familiei ekimen bateratuak egiteko aukerak aurkeztuko dizkie, eta laguntza emango die ekimen horiekin bat egin dezaten;\nPrestakuntza-jarduera bakoitzaren ostean, partaideek azterketa bat egin beharko dute Laguntzaile bilakatzeko, eta beste azterketa bat ere egongo da, komunitate energetikoen Aholkulari bilakatu nahi dutenentzat. Partaideek aukera izango dute feedbacka emateko; hartara, prestakuntza-saioak etengabe hobetu ahalko dira. Azterketa gainditzen dutenek laguntzaile-ziurtagiria/aholkulari-ziurtagiria jasoko dute.\nLaguntzaile-ziurtagiria eta aholkulari-ziurtagiria lortzeko aukera beste pizgarri bat izan daiteke banakoak Laguntzaile/Aholkulari bilakatzeko, ziurtagiriak ikusgarritasuna, prestakuntza ziurtatua eta esperientzia eskaintzen baititu, bai eta etorkizunean arlo horretan lan egiteko aukera ere.\nPOWERPOOR saretik kanpo gelditzea\nKontuan hartu beharra dago banakoek, beren betebeharrak ezarritako epeen barruan betetzen ez badituzte, POWEPOOR sarean parte hartzeari utzi beharko diotela.\nPobrezia energetikoari aurre egiteko Laguntzaile edo Aholkulari bilakatu nahi baduzu, bete online formulario labur hau .\nUrritik aurrera, formakuntza berriak egingo ditugu, bai euskaraz bai gaztelaniaz, goizez eta arratsaldez.


EL RINCON DEL QUEJICA / KEXONTZIARENA: Berrirakurketa\n2015-12-03 / Txema Arinas - Idazlea\nz dut kritika literariorik egiten, gehien jota txoko honetan irakurritako liburuen gaineko zirrarak baino ez ditut botatzen, ez baita nire asmoa epaile orojakinarena egitea. Gauzak horrela, azken egunotan Jasone Osororen 12etan bermuta (2015) leitu dut. Gustatu zait, gozatu dut, areago berrirakurtzeko gogo bizia dut eta gainera ia segituan. Halere, bai irakurri aurretik, ondo asko bainekien zeintzuk ziren Osororen aurreko idazlanak, bai irakurri ahala, euskal literaturaren nondik norakoak oso modu azkar eta zorrotzez jorratzen zuen Volgako Batelariak blogean aspaldi leituriko artikulu txit gordin bat etortzen zitzaidan etengabe gogora.Hamasei aholku Erasmus literatura idazteko zen Iban Zaldua batelariak idatzitako artikuluaren titulua. Bertan Zalduak izendatutako Erasmus Literatura idazteko hainbat aholku ematen zuen oso asmo gaiztoz. Besteak beste:\n• Ezin da bide tradizionalik erabili.\n• Amodiozko istorio bat, ahalik eta apasionatuena.\n• Atzerriko edozein lekutan, ahal dela mundu garatuko hiri handi samarren batean.\n• Ez aipatu gai politikorik.\n• Saia zaitez, ahalik eta bitarteko gehienak erabiliz, obra autobiografikoa edo kasik autobiografikoa dela sinestarazten.\n• Aurkeztu Igartza Sarira, eta, berriro ere, itxaron.\nJakina, Iban Zalduak emandako aholku maltzur guztiok berak batere gogoko ez zuen euskal literatura mota bat salatu nahi zuten. Izan ere, Iban Zalduak euskal literatura ondo asko sailkatua zuen behiala Volgako Batelarien blogean bertan idazleen belaunaldi zein euren lehentasun literarioen arabera. Eskubide osoa du Iban Zalduak hainbat euskal idazle gaztek egiten duen literatura arinegia, mengelegia, hutsaren hurrengoa dela aldarrikatzeko. Bai, noski! Gainera oso modu zapart-egingarriz egin ohi du betiere. Nik ere ez dut batere atsegin delako Erasmus Literatura hori. Sano aspertzen nau nire iritziz inolako transzendentzia literariorik bilatu nahi ez duen literatura mota horrek, hau da, idazleen bizimoduan edota bere ingurukoenetan oinarritutako zertzelada biografiko-sentimentalak eta nolabait ere jostagarriak baina sekula ez konprometituak baino eskaini nahi ez dituen literatura bat. Laburbilduz, nik ere muzin egin diot «niaren» literatura horri guztiz hutsala delakoan.\nJasone Osororen azken liburuak Iban Zalduaren dekalogoaren zenbait araurekin bat egiten du. Ez dut zalantzarik, niaren literatura da argi eta garbi. Alabaina, ez dut uste Jasone Osororen liburuak inolako zerikusirik duenik delako Erasmus Literatura-ren ustezko mengeltasunarekin niaren nondik norakoak ondo, luze eta ikaragarri sakon jorratzeagatik. Alderantziz, nik uste dut 12etan bermuta oso ariketa literario duina, eta enetako behintzat atsegina, dela niaren literaturaren barruan. Izan ere, aitortu beharrean nago liburua irakurtzeari ekin bezain laster, beharbada aurreneko orrialdeetan, Volgako Batelariek ezin hobeto sailkatutako Erasmus Literatura-ren azken eredua zelakoan nengoela. Baina ez da, ezpada zerbait guztiz mamitsuagoa, zerbait benetan interesgarria eta ezer baino lehen egitasmo literario serio bat, gogoko izan ala ez. Nik gogoko izan dut. Plantamenduak eta batez ere idazkerak erruz asebete naute. Egia esan, idazkerak hainbat tartetan liluratu nau, hain jatorra, bipila, gordina eta batik bat librea begitandu zait eta. Eta ez, ez dut topatu 12etan bermuta-n demaseko transzendentziarik, baina bai ordea berebiziko zintzotasuna. Dena dela, ez nuen ezer apartekorik topatzeko premia handirik, eskaintzen zidana nahikotxo baitzitzaidan irakurketa erabat xamurra, xumea eta onuragarria izan dela aitortzeko. Areago, badut asmoa, batez ere idazleari berari hainbat elkarrizketatan aholkatzen aditu eta gero —eta agian baita ere zer nolako neska azkar eta jatorra den egiaztatutakoan, zergatik ez aitortu guztiz extraliterarioa den eragin hau baina aldi berean arrunt-arrunta edozein irakurlerengan— 12etan bermuta laster berrirakurtzeko, sikiera nire aurreko handiustekeria norainokoa zen asmatze aldera.\nPublicado por Txema Arinas en 1:20\nKultura 0 0 HIRUDIABeldurrak nago 2015-12-27 /...\nEL GRITO (POS-ELECTORAL)\nTODOS SE VAN - Wendy Guerra\nCÍNICO, PAGANO Y EPICUREO\nCROQUETAS Y MACARONS


Gillespie konderria (Texas) - Wikipedia, entziklopedia askea.\nGillespie konderria (Texas)\nGillespie konderriaren kokapena AEBtan\n30° 19′ N, 98° 57′ W / 30.31°N,98.95°W / 30.31; -98.95Koordenatuak: 30° 19′ N, 98° 57′ W / 30.31°N,98.95°W / 30.31; -98.95\n2.740,76 km2 (%99.67)\n8,98 km2 (%0.33)\nGillespie konderria (ingelesez: Gillespie County) Texasko konderri bat da, Ameriketako Estatu Batuetan. Hiriburua Fredericksburg da. 2010eko zentsuaren arabera 24.837 biztanle zituen, Gillespie kilometro koadroko azaleran.\nGillespie konderriak 2.749,74 kilometro koadro ditu. Horietatik 8,98 ura dira. Beste 2.740,76 lurra dira. Biztanleria dentsitatea 9,03 da.\n2010eko zentsoan bizi ziren 24.837 pertsonetatik 24.441 txuriak edo hispanoak dira. Horietatik hispano edo latino kategorian 4.969 dira. 47 beltzak edo afroamerikarrak. 68 amerikar natiboak ziren eta 11 Hawaii edo Pazifikoko irletako natiboak. 88 asiarrak ziren. Bestelako arraza bat kategorian 28 biztanle daude. Bukatzeko euren burua arraza bat baino gehiagotan 154 pertsonek kokatzen zuten.\nMultimedia: Gillespie County, Texas


Josune Aranguren Mujikak sarean.eus atarian.\nKomunikaziorako eta teknologia berrietarako Nazio Batuen Agentziaren datuen arabera, munduko biztanleen %60k baino ez du Interneterako sarbidea. Hain zuzen ere, Interneterako sarbidea dutenen eta ez dutenen arteko desberdintasunari eten digitala deritzo duela 30 urte baino gehiagotik. Denboraren poderioz, beste eten digital batzuk azaleratuz joan dira, zein baino zein arriskutsuagoak: sozio-ekonomikoa, geopolitikoa, edota genero etena, adibidez. Azken honi dagokionez, gainera, handitzen ari den etena dela erakusten digute datuek: mundu osoan, emakumeen %50 baino gutxiago daude Internetera konektatuta. Egun, sexuen arteko eten digitala %17koa da; 2013an %11koa zen.\nBada arduratzen gaituen beste eten digital bat, eta gure etxeetan bertan pairatzen ditugu bere ondorioak. Izan ere, ziur inoiz egin dizkiozula zure buruari honelako galderak: norekin eta nola harremantzen dira gaztetxoak online jolasetan? Zer dira pantailan dituzten aplikazio ezezagun horiek? Orain ere, zer ari dira sakelekoan begiratzen? Ez ote dute sarean denbora gehiegi ematen? Lehen mugikorra, noiz? Nork bere inguruari begirada bat botatzea nahikoa da gurasoak seme-alabengandik —edo irakasleak ikasleengandik— urruntzen gaituen eten digitala arrakala aspaldi bilakatu zelaz jabetzeko. Are gehiago, pandemia garaiaz geroztik, arroila erraldoia bihurtzeko bidean doa eten hau.\nBistan da gure gazteen testuinguru digitala urruti geratzen zaigula, eta oraindik urrunago geratuko zaigu, erabiltzen dituzten bitartekoak ezagutzeko ahaleginik egiten ez badugu. Kezka badugu, baina maneiatzen dituzten baliabideak arrotz zaizkigu. Laguntza behar dugu. Eta gazteek, ezer behar dute? Baietz esango nuke. Heldutasunerako bidea egiten ari den bidaiaria da gaztea, eta ez luke bidaia hori bakarrik egin behar: bidelaguna behar du. Internet egunerokotasunean baliatzen dute, baina gure gidaritza behar dute erabilera hori modu seguruan egiteko eta sarean partekatzen denaren eta dutenaren inguruko ikuspegi kritikoa garatzeko.\nEten, arrakala zein arroila murriztea ez da kontu teknologikoa, heziketa kontua da. Elkar ezagutu nahi badugu, algoritmoak bakoitzari buruz dakiena baino gehiago jakin nahi badugu, elkarrekin egin behar dugu bidea. Gazteek eta helduok —izan guraso edo irakasle— asko dugu elkarrengandik, eta elkarrekin, ikasteko. Elkarri laguntzen hasteko une egokiena aspaldi pasa bazen ere, gaur bertan dugu bidaiari ekiteko aukera. Eta gazteek jakintza eta freskotasuna eta guk heldutasuna eta sen ona sartzen baditugu maletan, ziur bidaia polita egingo dugula. Esaerak dioen bezala, hobe berandu inoiz ez baino.


Kutxazain automatikoak erabilgaitz utzi dituzte Bilboko gazteek, G7aren aurka\nTopatu | 2019-03-07\nLarunbatean egin zuten ekimena Bilboko Alde Zaharreko kutxaizain automatiko guztietan. “Kapitalismoari aurre egiteko modu bakarra antolatzea eta borrokatzea delako, Bilboko eta Euskal Herriko txoko guztietako gazteriari antolatzeko deia luzatzen diogu, G7rik ez dugulako nahi ez hemen ez inon”.\nJoan den martxoaren2an, larunbata, Bilboko gazteek alde zaharreko kutxazain automatiko guztiak erabilgaitz utzi zituzten, abuztuan Biarritzen ospatuko den G7aren gailurraren kontrako salaketa egiteko.\n“Egun horietan munduko 7 herrialde boteretsuenetako lehendakariak elkartuko dira, baina ez dira bakarrik egongo, haiekin batera enpresari diruzaleenak eta ejerzito polizial bihotzgabeak egongo baitira, eta hori guztia, pastel mundiala banatzeko, euren gose inperialista asetzeko, dominazio era berriak koordinatzeko, gutxi batzuen mesederako”, salatu dute Topaturi helarazitako oharrean.\nDominazio forma eraginkorrenetariko bat herritarren arteko talkak sortzea dela salatu dute: “Argi ikusi daiteke Bilbon, zau ere industria garaian mugimendu sozial potente eta solidarioa zuen ezaugarritzat, baina garai horren gainbeheraren ostean, instituzio eta enpresariek Bilbo metropoli-komertzial bat bihurtzeko plana gauzatu zuten. Historia, bizitza eta borrokarako espazioak diru fluxua, merkantzia eta negoziorako espazioak bihurtuz”.\nBilbon bezala mundu guztian gauza bera egiten ari direla gaitzetsi dute, eta gazteak prekarietatera kondenatzen dituztela ohartarazi: "Akaso, kapitalaren agenteei eskertu egon beharkoa gu prekarietatera kondenatzeagatik?, ez ahal da errealitate bat prekarietatea, bizitzaren kostuak igotzen dauden bitartean norbanakoen ingresuak jeisten dituztela, langileak sortzen duten aberastasunaren zenbatekin geratzen dira? Langileok argi dauzkagu ezetz". Horren aurrean borrokarako deia egin diete Euskal Herriko gazteei.


Datu pribatuak babesteko Europar Erregelamendu berria: 5 aldaketa nagusienak • TaPuntu\nDatu pribatuak babesteko Europar Erregelamendu berria: 5 aldaketa nagusienak\nAdos egongo zarete gurekin: datu pribatuen Europar Erregelamendu berria dela eta, nolabaiteko izu eta larritasun egoera bat bizitzera iritsi gara denok. Ezjakintasuna oinarri eta isunen beldur, askok eta askok gai honen inguruan hitz egiteari ekin diogu baina gehienetan inolako ondorio edo informazio argirik lortu gabe.\nEgoera ikusita, eta gure bezero zein bestelako kolaboratzaileen datu pribatuak babestu nahian, TaPuntun martxan jartzea erabaki dugu. Horretarako, gaian adituak direnekin harremanetan jarri eta hainbat formazio jaso ondoren, hementxe uzten dizkizuegu laburki erregelamendu berriak ekarritako bost berrikuntza nagusienak:\nInformazioaren printzipioa: lege berriak gardentasuna du helburu. Batez ere, edozein pertsonak bere datu pribatuak igorri baino lehen, datu horiekin zer egingo den eta nola erabiliko diren ulertzea bilatzen du. Horretarako, formatua edozein izanda ere, gure bezeroen datu pertsonalak jaso baino lehen, bi informazio geruza adierazi beharko genituzke: lehen geruzan oinarrizko informazioa laburbilduko duen edukia eskainiz eta bigarrenean, ordea, datu pribatuen politikaren informazio osoa eta argia adieraziko duen testua. Hortaz gain, kontuz ulergaitzak diren testuak ipintzearekin, erabiltzaileak dena primeran ulertu duela bermartu behar genuke eta.\nOnarpena: aurrez ere datu pribatu bat jaso baino lehen erabiltzailearen onarpena jasotzeko betebeharra bagenuen ere, legeak ez zuen aipatzen onarpen horrek nolakoa izan behar zuen. Orain, aldiz, onarpen esplizitu eta tazitua behar dugula zehaztu du legeak, non erabiltzaileak argi izango duen bere datu pribatuak bidaltzea onartzen duela. Ikuskaritza baten aurrean, erabiltzaileak onarpena eman digula frogatu beharko genuke, gainera.\nFitxategien desagerpena: Europar Erregelamendua indarrean sartu baino lehen, Espainiar estatuan entitate pribatu guztiak zein datu jasotzen zituzten eta zertarako erabiltzen zituzten adieraztera derrigortuak zeuden, Datuen Babeserako Agentziak horrela eskatzen baitzuen. Horretarako, fitxategien inskripzioa burutu behar zuten. Orain, aldiz, Europatik datorren Erregelamendu berri honek proaktibitatearen printzipioa bilatzen duenez, fitxategien inskripzioa desagertu egin da eta, horren ordez segurtasun dokumentu bat garatu beharko genuke. Segurtasun dokumentu hori ez da inon entregatu beharko baina ikuskaritza baten aurrean, neurriak hartu ditugula frogatu beharko dugu, segurtasun dokumentua erakutsiz.\nFigura eta eskubide berriak: figura berriei dagokienez, kudeaketa arduraduna, kudeatzailea, pribatutasunaren arduraduna eta datuen babeserako ordezkaria definitu dira, entitatearen eta bestelako enpresa kolaboratzaileen ardurak noraino iristen diren mugatu ahal izateko. Bestetik, erabiltzaileak babesteko aurrez zehazturik zeuden “ARCO” eskubideak handitu egin direla jakin beharko genuke. Ondoko eskubideak gehitu dira: ezerezteko eskubidea (ahaztua izateko eskubidea), tratamendua mugatzea eta transferitzeko eskubidea.\nTratamenduen gaineko kontratuak: aurreko puntuan aipaturiko figuren beharra zehazte aldera, gure bezero diren datu pribatuak hirugarren enpresa bati bidaliz gero (aholkularitza enpresari, adibidez), honekin tratamenduaren gaineko kontratua sinatzea eskatzen digu legeak orain eta, kasuan kasu, sinatzaile izango den enpresa horrek figura bat edo beste hartuko du. Azken finean, gure bezero diren pertsona horien datuak beste entitate bati bidaltzeko beharra izanez gero, hirugarren horrek legea betetzen duela bermatu beharko dugu egun.\nSarrera honetan jasotako informazioa motz geratu bazaizu eta gehiago behar izanez gero, Datuen Babeserako Agentzian informazio ugari jasoa dagoela aurreratzen dizugu. Bertan, facilita tresna topatuko duzue gainera, enpresa txiki edo ertain baten ardura izanik, lege berrira egokitzeko laguntza ugari eskainiko dizun tresna.\nBukatzeko, adi egon TaPuntun hurrengo hilabeteetan eskainiko ditugun ikastaro irekiei!\nZorte on eta ekin datu pribatuak babesteari!


Prentsa aretoa – 2 orrialdea – BZP\nJakinduriek mundue erreko dau! 2018 materiala\nJMED 2018 kartel orokorra JMED 2018 Ondarroa kartela JMED 2018 Durango kartela JMED 2018 Igorre kartela JMED 2018 Ondarroa programa-kartela JMED 2018 Durango programa-kartela JMED 2018 Igorre programa-kartela Jakinduriek mundue erreko dau! 2017 (Ondarroa, Bilbao) bideoak\nScenio 2018 materiala\nScenio 2018 kartela Scenio 2018 kartela gaztelaniaz Scenio 2018 programa-kartela gaztelaniaz Scenio 2018 kartel karratua Scenio 2018 kartel karratua gaztelaniaz\nMugako elkarrizketak 2018 materiala\nMugako elkarrizketak 2018 kartela Mugako elkarrizketak 2018 kartela gazteleraz Mugako elkarrizketak 2018 prentsa oharra (EU/ES) Mugako elkarrizketak EU Mugako elkarrizketak ES\nCiencia Show 2018 materiala\nCiencia Show 2018 kartel horizontala Ciencia Show 2019 kartel bertikala\nNaukas kids 2018 materiala\n. Vídeo resumen Naukas kids 2018  Naukas kids 2018 kartela Naukas kids 2018 programa-kartela Naukas kids 2018 programa-kartel horizontala Cazabacterias en acción tailerraren kartela Circonciencia tailerraren kartela I-MAG 341 tailerraren kartela Escavando el pasado tailerraren kartela Fórmula Student tailerraren kartela Juegos gigantes tailerraren kartela ¿Sabes lo que comes? tailerraren kartela Txikimikro tailerraren kartela Monologo zientifikoen kartela ADN detective tailerraren kartela Naukas Read more about Naukas kids 2018 materiala[…]\nNaukas 2018 materiala\n. Naukas 2018ko itxiera bideoa Naukas 2018 bideoa  Naukas 2018 kartela Naukas 2018 kartel horizontala Naukas 2018 programa-kartela (14) Naukas 2018 programa-kartela (15) Teaser “El secreto de la naturaleza” Naukas 2017 bideoak\nNaukas Pro 2018 materiala\n. Naukas Pro 2018 laburpen bideoa  Naukas Pro 2018 kartela Naukas Pro 2018 programa-kartela Naukas Pro 2017 bideoa \n2018ko kartel orokorrak\nCiencia Show 2018 finala Naukas Pro 2018 Naukas 2018 Scenio 2018 Naukas kids 2018 Jakinduriek mundue erreko dau! 2018 Mugako elkarrizketak 2018\nBizkaia Zientzia Plaza bideoa 2018\n Bizkaia Zientzia Plaza 2018 bideoa gazteleraz  Bizkaia Zientzia Plaza 2017 bideo laburpena


Txinako Intercooler hodi angeluzuzena Fabrikatzaileak eta hornitzaileak - Majestic\nHasiera > Produktuak > Aluminiozko hodia > Hozkailu arteko hodi angeluzuzena\nHozkailu intercooler turbokargatua denez, bere funtzioa tenperatura altuko airearen tenperatura murriztea da igoeraren ondoren, horrela motorraren karga termikoa murrizteko, sarrerako aire bolumena handitzeko eta gero motorra. Gainkargatutako motorren kasuan, intercooler sistema gainkargatzeko sistemaren osagai garrantzitsua da. Gainkargatutako motorra edo turbokargatutako motorra den kontuan hartu gabe, intercooler bat instalatu behar da superkargagailuaren eta sarrerako kolektorearen artean. Aluminio arteko hozkailuan erabilitako materiala aluminiozko hozkailu angeluzuzena da gehienetan.\nNanjing Majestic aluminiozko hodien fabrikatzaile profesionala da erradiadoreetarako, intercooler eta olio hozkailuetarako. Hodi motak ditugu stockean, eta bezeroen marrazkiaren eta eskakizunen arabera hodi pertsonalizatuak egin ditzakegu. Hala nola, aluminiozko hozkailu interkooler angeluzuzena, alimunim erradiadore hodi, hodi biribil ect.\nAluminiozko hozkailu inter angeluzuzena\nErosi Hozkailu arteko hodi angeluzuzena gure fabrikan, hau da, Txinan fabrikatzen eta hornitzen duen Hozkailu arteko hodi angeluzuzena hornitzaile nagusietako bat da. Gure produktuek zerbitzu ona eskaintzen dute, esate baterako, urtebeteko bermea. Deskontu produktuak eskuratu nahi badituzu, gugandik lor ditzakezu. Gure produktuek doako lagina eskaintzeaz gain, aurrekontuak ere eskaintzen dituzte. Gainera, pertsonalizatutako kalitate handiko produktuak ditugu. Ongi etorri etxeko eta atzerriko lagun eta bezeroei gure fabrika bisitatzera eta gurekin lankidetzan aritzea, irabazi bikoitza lor dezakegula espero dugu.


Kalera irten dira Hezkuntza Saila eta EHUko garbiketako kontratetako langileak | LAB SINDIKATUA\nZerbitzu Pribatuak Garbiketa Kalera irten dira Hezkuntza Saila eta EHUko garbiketako kontratetako langileak\nKalera irten dira Hezkuntza Saila eta EHUko garbiketako kontratetako langileak\nHezkuntza Saila eta EHUko garbiketako kontratetako langileek mobilizazioak egin dituzte gaur Leioa, Donostia eta Gasteizen, hitzarmen duin baten alde, LAB, ELA, UGT, ESK eta CCOO sindikatuok deituta. "Ikastetxee eta unibertsitateko garbikuntza kontraten hitzarmena negoziatzen hasi ginenetik bi urte eta erdi igaro dira jada; eta egoerak hasieran bezain blokeatuta jarraitzen du. Ez dago hitzarmenik eta ez dirudi hurrengo hilabetetan akordiorik lortuko denik. Patronalak egoera erabat blokeatuta dauka eta gainera, jarrera probokatzaile bat mantentzen du, bere langileenganako erabateko errespetu falta erakutsiz", adierazi dute langileek.\nHauxe da sindikatuok argitaratu dugun oharra:\nUrteetan zehar, garbiketako langileak behargin ikusezinak izan gara, gure uniformeaz horniturik, gela, jolastoki, komun eta jangelak garbitu ditugunak, betiere ahalik eta zarata gutxien egiten. Langile nekaezinak, urtez urte gure lan-eskubideen narriadura jasan behar izan dugunak, Hezkuntza Saila eta kontraten onespenaz. Azkenengo bi urtetan, garbiketako zerbitzuen enpresa esleipendunek pliegoak %20raino beheratu dituzte, eta beherakada hori langileen eskubideak murriztearen kontu baino ez dute gauzatu. Soldaten izoztea inposatzeaz aparte, ez dituzte bajan dauden langileak ordezkatzen, gutariko bakoitzak jasaten dugun lan karga handituz, gero eta gehiago lan egin behar dugu, kaleratzeen ondorioz gutxiago geratzen garelako, behin behineko kontratuak kateatzen ditugu, lanaldi partzialak (langileen %40a lanaldi partziala daukagu) eta ozta-ozta 600 eurotara heltzen diren soldatak. Gutariko askok, gainera, egunerokotasun honi ondoezak jota aurre egin behar diogu: bizkarreko mina, artritisa, herniak eta lunbalgiak. Gurea bezalako lan fisikoetan gaitz komunak, baina, oraindik ere gaixotasun profesional gisa aitortu nahi ez dituztenak.\nHitzarmena izoztuta dago, KPIak gora egiten jarraitzen du (%10a 2010etik) eta dagoeneko zazpi urte igaro dira gure soldatak eguneratu behar izan zituztenetik, baina enpresek, egia esanda, ez daude horretarako prest. Eta hau guztia gutxi balitz, soldataren edozein igoera, absentismo-indizearekin lotu nahi dute. Soldaten eguneratzea absentzia indizeari lotzea onartzen baldin badugu, gure osasuna zaintzeko eskubidearen aurkako eraso gordina baimentzen egongo ginateke. Gure gorputza zaintzeko eskubidea dugu, are gehiago mediku batek hala agintzen duenean. Osasunaren eta soldata dezente baten arteko hautua egitera behartuko gintuzkete.\nEz dugu astakeria honen aurrean amore emango eta horregatik zutunik jarraitzen dugu eta, oraindik ere, ez diogu guretzat eta gure familientzat duina izango den bizitza bati uko egiten.\nTaula-joko honen fitxarik ahulentzat hartu gaituzte, eta lan erreforma baliatzen dute baina erakutsiko diegu zeinen okertuak dauden. Nekatuta gaude eta ez dugu onartuko, inondik inora, gure eskubideak murrizten jarrai dezaten. Ikastetxeetako garbiketa burutzen dugu, hauen garapen egokirako ezinbestekoa den funtzioa, eta ez dugu etengabeko prekarizazio prozesu honen aurrean sorgor begietsiko. Horregatik, urrian, zenbait MOBILIZAZIOie hasiera emango diegu, grebarekin amaituko liratekenak, patronalak bere pretentsio makabroetan etsitzen ez badu.


Zarauzko Udalarekin elkarlanean, Liferay Experiences Tour-en - izfe\nZarauzko Udalarekin elkarlanean, Liferay Experiences Tour-en\nJoan zen ostegunean, maiatzak 9, Izfek Liferay Experiences Tour jardunaldian parte hartu zuen. Jardunaldi hau Donostian egin zen, lehendabiziko aldiz, Zylk-en eskutik eta Izfe eta Zarauzko Udalaren lankidetzarekin.\nBai Liferay-ek, bai Zylk-ek bere zerbitzuak eta Liferay-eko 7.2 bertsio berriaren nobedadeak aurkeztu zituen. Jarraian, Soraya Lópezek, Izfeko kontsultorak, Izfek egiten duen lan integratzailea azaldu zuen, zerbitzuak bai GFAri eta Udalei, bai gainerako foru-entitateei eskainiz. Izfek eskaintzen duen zerbitzu horietako bat web orrialdeen kudeaketa da, eta zentzu honetan, Liferayekin duen esperientzia azaldu zuen. Azken urteetan Izfek kode irekiko edukien kudeaketarako atari den Liferay-en aldeko apustua egin du.\nEkitaldia amaitzeko, Jesus Arana, Zarauzko Udaleko zinegotziak, adierazi zuen Zarauzko Udalak berak kudeatzen dituen webgune guztiak berritzeko Liferay edukien kudeatzailea hautatu dutela. Parte hartzeko erabili den barne-prozesua, talde-lana eta proiektuan parte hartu duten pertsona guztien ahaleginaren eta konpromisoaren garrantzia azpimarratu zuen. Era berean, udal estamentu guztiak inplikatzeko, konpromiso horrek duen garrantzia nabarmendu zuen, ez bakarrik sorkuntzan, edukien ondorengo kudeaketan eta mantentze-lanetan ere. Adibide gisa, Zarautz Turismo webgune berria aurkeztu zuen, berriki argitaratua, Izfek eskainitako txantiloiarekin garatu dena Liferay-en eta, horrez gain, laster argitaratuko den zarautz.eus web korporatiboaren ezaugarri nagusiak azaldu zituen.\nHemen ikus dezakezue Izferen aurkezpena: Aurkezpena Liferay\nHemen ikus dezakezue Zarauzko Udalaren aurkezpena: Zarauzko Udala eta Liferay


Zaintza lanak aitortzeko kontzentrazioa egingo dute gaur Basaurin | Geuria\nZaintza lanak aitortzeko kontzentrazioa egingo dute gaur Basaurin\nAraba, Bizkaia eta Gipuzkoako zaintza arloko langileek greba eguna dute gaur. Basaurin kontzentrazioa deitu dute arratsaldean.\nBesteak beste, zaintza-sistema unibertsala, publikoa eta doakoa aldarrikatu dute // Geuria\nAraba, Bizkaia eta Gipuzkoako zaintza arloko langileek greba eguna dute gaur. Besteak beste, zaintza-sistema unibertsala, publikoa eta doakoa, profesional gehiago kontratatzea, sektoreko genero-arraila gainditzeko eta zaintzaren gizarte- eta produkzio-balioa aitortzeko neurri egokiak ezartzea, edota zuzeneko arretako eta bajan dauden langileen ordezkapeneko ratioak lehen egunetik hobetzea aldarrikatzen dituzte zaintza arloko langileek. Hego Uribe eskualdean, Basaurin kontzentrazioa deitu dute gaur 19:00etan San Pedro plazan.\n“Nabarmen hobetu behar dira langileen lan baldintzak zaintza arloan, eta merezi duen bezala konpentsatu behar da nagusiki feminizatuta, eta ondorioz, prekarizatua dagoen sektore honek betetzen duen funtsezko eginkizuna”, diote LAB sindikatutik. ELA sindikatuak ere babestu egiten du gaurko greba eguna. Sindikatuek instituzioei eskatu diete egungo zaintza-eredua alda dezaten, “negozioan oinarritzen baita, eta ez pertsonengan”. “Zaintzaren sektoreko profesionalen lan-baldintzak hobetzea ezinbestekoa da zaindu beharreko pertsonek arreta duina eta integrala izan dezaten bizitzako ziklo guztietan, jaiotzetik heriotzaraino. Zaintza-eredu horren oinarriak hurbiltasuna, kalitatezko tratua eta pertsonen autonomiarekiko errespetua izan behar dira”, diote ELA sindikatutik.\nMartxoaren 4rako beste greba egun bat aurreikusita dago. “Borroka hau ez dagokie soilik bertako langileei. Zerbitzu hauen hartzaile garen heinean, guztioi dagokigu, irabazien ordez gure beharrak lehentasun izango dituzten zerbitzuen alde borrokatzea”, diote LABetik.\nSailkatuta: Greba, Zaintza\nZaratamoko Vulcanizados Zuloagako langileek elkarretaratzea egingo dute Bilbon\nGreba mugagabea deitu dute Basauriko Deichmann oinetako dendako langileek\nHilabete eman dute greba mugagabean Vulcanizados Zuloaga enpresan\nAbaroa-San Migeleko gasolindegiaren aurkako bigarren kontzentrazioa bertan behera utzi dute Covid egoeragatik


Elika Elikagaien Segurtasuna | Deoxinivalenolaren maila elikagai eta pentsuetan - EFSA 2013 - Elika Elikagaien Segurtasuna\nBidaltze data 4 urria, 2013\nEFSAk txosten bat argitaratu du, eta bertan aztertu egin ditu Deoxinivalenola (DON) mikotoxinaren eta eratorrien (3-Acetil DON eta 15-Acetil DON) mailak elikagai eta pentsuetan. Horretarako, 18.884 lagin hartu ziren 21 estatu kidetan eta Norvegian 2007 eta 2012 urteen artean, eta lagin horien 26.613 emaitza analitiko izan dira txosten horren oinarria. Argitaratu den txostenak honako ondorio hauek ematen ditu:\nDON mikotoxina antzeman da laboreen lagin erdietan (% 44,6 alean eta % 43,5 labore-produktuetan). Hala ere, laboreen laginen % 0,8k baino ez zuten gainditu erreferentziazko gehienezko muga.\nDONen eratorriak askoz gehiagotan antzeman dira DON baino, baita maila baxuagoetan ere. Ia kasu guztietan, identifikatu izan direnean, DON ere ageri zen.\nDON mailarik altuenak honako hauetan antzeman dira: arto-, gari- eta olo-aleetan eta horiek produktu eratorrietan. Gari-zahian maila altuagoa izan zen ehotze-produktuetan eta, ondorioz, prozesatutako produktuetan (ogia, gozogintza-produktuak, laboreak,pasata eta abar) baino.\nEsposizio kroniko hau zenbatetsi da: 0,22 eta 10,2 mg artean, gorputz-pisuaren kiloko eta eguneko. Haurtxoak eta ume txikiak dira mikotoxina talde honen aurrean esposizio handiena duten herritarrak.\nIa herritar talde guztietan dira ogia eta opilgintzako produktuak DONaren eta eratorrien ingesta handiena eragiten duten elikagaiak (esposizio osoaren % 30,9 eta % 72,3 artean).\nPentsuek DON maila altuagoa zuten (% 75,2) giza kontsumorako laboreek baino, eta erreferentziazko baloreak pentsuen laginen % 1,7k gainditu zituzten. Animalien esposizio kronikoa eta akutua DONaren aurrean honako hauek direla balioetsi da: 3,9 eta 43,3 mg artean gorputz-pisuaren kiloko eta eguneko, eta 11,6 eta 137,9 mg artean gorputz-pisuaren kiloko eta eguneko, hurrenez hurren. Kortako hegaztiena izan da mikotoxina horren aurreko esposizio handiena duten animalia-taldea, jarraian txerriak, laguntza-animaliak eta arrainak ditugu.\nAzkenik, txostenean gomendatzen da estrategia bateratu bat abiaraztea Europan, DONaren jarraipena egiteko. Horrela, hobeto ebaluatu ahal izango dira kutsatzaileen mailak elikagaietan. Komenigarria litzateke, halaber, laginketa-estrategiak eta erabilitako analisi-metodoen errendimendua bateratzea.


'Lau bankuko plaza, emakumion baza' inauguratu dute gaur Aretxabaletan, emakumeen borroka errekonozitzeko - Aretxabaleta - Goiena.eus\n'Lau bankuko plaza, emakumion baza' inauguratu dute gaur Aretxabaletan, emakumeen borroka errekonozitzeko\nMiren Arregi 2015-03-07 15:02\nHasi dira Debagoienean emakumeen borroka aldarrikatzeko ekitaldiak eta horietako bat goizean egin dute, Aretxabaletan. Ekitaldi desberdina izan da, gaurkoan elkarretaratzea barik, plaza bat inauguratu dutelako, hain zuzen ere, emakumeen borroka eta lana errekonozituko dituen plazatxoa. Lau bankuko plaza, emakumion baza izenarekin inauguratu dute.\nGizonezkoak ere bai, baina nagusiki emakumeak batu dira gaur eguerdian Aretxabaletan, Lau bankuko plaza, emakumion baza inauguratzeko. Santa Kurtz kalean dago hori eta plazatxoa, emakumeen borrokaren aldarri izango da aurrerantzean. Morez margotutako lau bankuk osatzen dute plazatxoa. Horrek eta plazaren izena daraman kartelak, noski. Ez hori bakarrik, morez margotutako banku bakoitzak esaldi bat baitarama itsatsita. Guztiak ere, emakumeen borrokaren aldekoak. Lau esaldiak dira herritarrek idatzitakoak eta lau aukeratu dira, aurkeztu diren 50 ingurutik. Hauek dira esaldiak: Ekin debalde emakumeen eta gizonen berdintasunaren alde; Amatxok, aitak bezala, denbora libreaz disfrutatzeko eskubidea du!; Gizon zein emakume, berdinek izetera ailegauko garela pentsetako motibuek badaz, baina ez dou lortuko, besuek gurutzatuta bagaz; Galtzontzilo edo kulero, berdintasuna egunero.\nAna Bolinaga alkateak eta Maider Aizkorbe berdintasun zinegotziak izan dute ekitaldiaren ardura eta oso giro alai eta lagukoian egin dute hori. Gainera, sorpresarik ere izan da; hain zuzen, ekitaldian Jasone Gorroño eta Lurdes Llodio omendu dituzte, emakumeen borrokan egindako lana errekonozituz. Eurak izan dira, plazatxoaren izena begibistan ipintzearen ardura izan dutenak.


Laboral Kutxak urtarrilaren 13an desalojatuko du Gasteizko Zentro Sozialista – Hala Bedi\n> Laboral Kutxak urtarrilaren 13an desalojatuko du Gasteizko Zentro Sozialista\nenero 10 Erredakzioa EnPrensa 0\nAbuztuaren bukaeran jakinarazi zuten Laboral Kutxak aginduta husteko arriskuan zela Gasteizko Zentro Sozialista. Irailean desalojoaren data atzeratzea lortu zuten, eta Laboral Kutxak negoziaketari uko egin ostean, urtarrilaren 13an desalojatuko dutela jakinarazi dute Kontseilu Sozialista Gasteizek eta Errakik.\nUrtarrilaren 13an desalojatuko du Laboral Kutxak Gasteizko Zentro Sozialista, espazioaren erabilera negoziatzeari uko egin ostean. Kontseilu Sozialista Gasteizek eta Errakik abuztuaren bukaeran jakinarazi zuten Laboral Kutxak aginduta husteko arriskuan zela Gasteizko Zentro Sozialista. Irailean desalojoaren data atzeratzea lortu zuten arren, Laboral Kutxak desalojoarekin jarraitzeko hautua egin du eta jarri du data berria dagoeneko.\nKontseilu Sozialistak eta Errakik nabarmendu nahi izan dute Laboral Kutxak uko egin diola negoziaketari: “Abuztu amaieratik hona Laboral Kutxak gurekin negoziatzeari uko egin eta desalojoarekin jarraitzeko hautua hartu du. Desalojoa, azkenean, urtarrilaren 13an izango da, 13:15ean”. Zentroaren birjabetzearen arrazoiak ekarri diztuzte gogora: “Gasteizko Zentro Sozialista proletalgoaren antolakuntza independentea bultzatzeko ireki genuen. Zehatzago esateko, enpresarien eta beraien instituzio burgesetatik era independentean antolaturiko espazio politiko, sozial zein kulturala izateko helburuarekin”.\nHalaber, gaur egungo testuinguan “espazioen gaineko langile kontrolak duen garrantzia” azpimarratu dute Errakik eta Kontseilu Sozialistak. Haien hitzetan, “bizi dugun krisi kapitalistari ematen ari zaion aterabidea” langile klasearen aurkako “ofentsiba sozial eta politikoan” ezaugarritzen da: “Sozialki bizi baldintzak murrizten diren bitartean (soldaten jaitsiera, langabezia kronikoa…) eskubide politikoak ere gutxitzen ari direla ikusten dugu, pandemiaren aitzakiaz eskubide ezberdinak murriztu edo zuzenean debakatuz, zein espazio okupatuen aurkako ofentsiba aurrera eramanez, espazioen gaineko kontrol proletarioa ezinezko bilakatu nahian”.\nZentro Sozialisten garrantziaz\nEgoera horren aurrean, Zentro Sozialistek duten “garrantzia” nabarmendu dute kontseiluak eta Errakik, eta azken hilabeteetan egin duten ekarpena mahaigaineratu nahi izan dute. Hori dela eta, orain arte Gasteizko zentroan egindako ekintzak gogora ekarri, eta zentroak antolakuntza sozialistan sakontzeko “ezinbestekoak” direla adierazi dute. “Ofentsiba guzti horren aurka agertzen den alternatiba politiko sozialista bideragarri egiteko baldintzetako bat bihurtzen ari dira Zentro Sozialistak. Gasteizko kasuan, Mugimendu Sozialistaren jarduna aurrera eramateko funtsezko espazio bilakatu da. Izan ere, martxan jarri genuenetik denbora gutxi igaro den arren, askotarikoak izan dira bertan buruturiko jarduerak: formakuntzak, kultur ekimenak edota bertan garatu den Janari Biltegia”, adierazi dute agerraldian. “Laboral Kutxa proiektu honen aurka dagoen bankua da, irudi progresistaz mozorroturiko milioidun enpresa. Proiektu sozialen eta guztion ongizatearen alde egiten duelako itxurakeriaren gainetik bere helburua zein den argi geratzen da: bere etekin ekonomikoei soilik men egitea proiektu sozialak desalojatuz”, gaineratu dute.\nDesalojoa salatzearekin batera, “politika era independientean eta helburu iraultzaileekin egiteko espazioen gaineko kontrol proletarioan sakontzeko beharra” aldarrikatu dute Errakik eta Kontseilu Sozialista Gasteizek, “gure indar eta elkartasun antolatuaren bitartez soilik izan ditzazkegulako borrokarako nahitaezkoak diren espazio propioak”. Horrenbestez, “gaur egungo egoera iraultzeko” Gasteizko Zentro Sozialistaren beharra “agerikoa” dela iritzita, behar hori asetu arte borrokan jarraituko dutela berretsi dute Errakik eta Kontseilu Sozialista Gasteizek.\n← Joan Zikutara | Dementzia\nMikel Antza (Arroz urez): «Saio literario honetan irakurleak hausnarketak, ikerketa eta Euskal Herriko zenbait gertaera historiko aurkituko ditu.» →\n«Euskara aurrera» manifestazio nazionalera batuko dira gasteizko eragile eta norbanakoak ere


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Elektrizitatea eta Elektronika (Lanbide Arloa)" topic_facet:"Fabrikazioaren Automatizazioa (Modulua)" topic_facet:"Automatizazioa eta robotika industriala (Heziketa Zikloa). Goi maila" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Elektrizitatea eta Elektronika (Lanbide Arloa) Proposatutako gaia: Fabrikazioaren Automatizazioa (Modulua) Proposatutako gaia: Automatizazioa eta robotika industriala (Heziketa Zikloa). Goi maila Egilea: Urresti, Igor Generoa / Forma: Curriculumeko baliabideak\nAutomatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Finantza-sistema - Wikipedia, entziklopedia askea.\n(«Finantza sistema» orritik birbideratua)\nZentzu orokorrean, herrialde bateko finantza-sistema erakunde, baliabide eta merkatu multzoek osatzen dute, non xede nagusia mailegu-emaileek sortzen duten aurrezkia, mailegu-hartzaileengana bideratzea den, hala nola diru-mugimenduari eta ordainketa-sistemari segurtasuna eskaintzea. Aipatutako bitartekaritza lanaz, finantza-sistema osatzen duten erakundeak arduratzen dira, unitate inbertitzaileek jaulkitako finantza-aktiboak, lehen mailako finantza aktibo deituak, aurreztaileen nahietara egokituriko bigarren mailako finantza aktiboetara eraldatuz.\nFinantza-sistemaren barne, finantza aktiboak (baliabideak), finantza-bitartekariak (erakundeak) eta finantza-merkatuak aurki ditzakegu, non bitartekariek aktiboen salerosketak gauzatzen dituzten finantza-merkatuetan.\nFinantza-sistema, merkatu ekonomian, aurreztaileen moneta soberakina (gastu unitate superabitarioa) mailegu-hartzaile publiko edo pribatuengana (gastu unitate defizitarioa) bideratzea helburutzat duen sistema da. Helburu hau bi arrazoirengatik da garrantzitsua: lehena, aurreztaile eta inbertitzaileen bat ez etortzea, hau da, defizita duten unitateak eta superabita dutenak ez dira bat etortzen orokorrean; bigarrena, aurreztaileen nahiak inbertitzaileenekin bat ez etortzea hainbat arlotan, likidezia, arrisku eta errentagarritasun mailan esaterako, horregatik ezinbestekoa da bitartekariek finantza-aktiboak eraldatzea hauek aurreztaileen nahietara egokitzeko. Laburbilduz honakoak dira finantza-sistemak betetzen dituen oinarrizko funtzioak:\nAurrezkia bildu eta maileguen bitartez inbertsiora bideratu.\nAurreztaile eta inbertitzaileen beharrei hobekien egokitzen zaizkien produktuak eskeini, bien asebetetzea ahalik eta kostu txikienarekin lortuz.\nAzken aldaketa 13 abendua 2019(e)an, 12:12(e)tan


Erreka naturalaz baliatutako etorkizuneko Mendikosolo parkea proiektatu dute | Geuria\nMendikosoloren inguruko Maiatzaren 28ko bilera irekiaren eta herritarren aurrean hainbat aurkezpen egin ostean, Arrigorriagako Udalak bigarren bilera irekia egin zuen atzo Lonbo aretoan\nMaite Ibarra, Amaia Albeniz, Paola Sangalli eta Maria Jesus Acedo // Geuria\nMendikosoloren inguruko Maiatzaren 28ko bilera irekiaren eta herritarren aurrean hainbat aurkezpen egin ostean, Arrigorriagako Udalak bigarren bilera irekia egin zuen atzo Lonbo aretoan. Aretoko oholtzan Maite Ibarra Arrigorriagako alkatea, Amaia Albeniz arkitektoa, Paola Sangalli SCIAko teknikaria eta Maria Jesus Acedo Ingurumen eta Jasangarritasun zinegotzia izan ziren, Arrigorriagako birika berdearen proiektuaren garapenak herritarrei azaltzen. “Hilabete batzuk igaro eta gero heen gaude berriro prozesuaren berri eman eta hasieran esan genuen bezala bidea elkarrekin egiteko”, azaldu zuen Maite Ibarrak. “Azken hilabete hauetan ez gara geldi egon: talde teknikoak urtegiaren inguruko azterketa teknikoa eta lanak egiten jarraitu du eta prozesuaren zati hau prozesu parte-hartzailea guztiz baldintzatuko duenez, hemen daude teknikariak lanen berri emateko prest”. Maria Jesus Acedo zinegotziak azaldu zuen “bilerako helburu nagusia Mendikosoloko presaren problematikari alternatiba eraginkor, iraunkor eta batez ere jasangarria eraikitzea” zela.\nPaola Sangalli teknikaria // Geuria\nBileraren hasieran pasa den maiatzaren 28an komentatutakoa laburbildu zuen Amaia Albeniz arkitektoak, bilera hartara joan ez ziren hainbat lagun hurbildu zirelako Lonbo aretora. “Mendikosolo proiektuak parte bi dauzka: prozesu teknikoa eta parte-hartze prozesua”. Paola Sangalli prozesu teknikoaz arduratu da eta Albeniz, parte-hartze prozesuaz: “Parte-hartze prozesuan hiru fase bereiztu genituen: informazio-fasea (maiatzean Lonbo aretoan egindako bilera), formakuntza eta eztabaida fasea (herritarrekin batera herrigunean eta Abusun egindako tailer parte-hartzaileak) eta itzultze-fasea”, azaldu zuen arkitektoak. “Gaur laugarren fasean gaude: araudi berriak agertu dira eta gaur egungo presa araudi horrek dioen markora moldatu behar dugu”.\nAmaia Albeniz // Geuria\nHorregatik, talde-teknikoak herriko herriko kolektibo ezberdinakaz berba egin zuela adierazi zuen Amaiak, gaur egun herritarrek Mendikosoloko presako erabileraren inguruko galderak eginez: “Horrela Mendikosoloko erabileraren inguruko radiografia osotua egin ahal izan genuen”. Erantzunak askotarikoak izan ziren eta nagusien taldearen berezitasun bat gortaipatu zuen: “Nagusiek eurak ez diren gainontzeko kolektiboetan pentsatzen dute, parkearen erabilera gazte eta familiei zuzenduz”. Jendearen ideiak jaso ostean, talde teknikoak parkearen bestelako erabilerak erakutsi zizkieten kolektiboei, inspirazio-iturri modura. “Hilabete hauetan zehar kolektibo ezberdinekin tailerrak egiteko asmoa geneukan, baina lan teknikoaren fasean datu ugari azaleratu dira eta Urtegiak, Ura, Ur Konfederazioa eta Foru Aldundiaren argi berdea behar dugu ikerketako emaitzekin aurrera egin eta itxaropen faltsurik ez sortzeko”.\nAlbenizek gogoratu zuen Mendikosoloren proiektua Arrigorriagako Udalaren “gardentasun-ariketa” zela eta atzoko bileraren bidez horixe erakutsi nahi zela: prozesuaren nondik norako guztiak Arrigorriagako herritarrei plazaratu. “Gure asmoa azaroan zehar prozesu parte-hartzailearen lan saioak egin eta abenduan, itzulketa faseari ekitea da”.\nPaola Sangalli // Geuria\nOndoren Paola Sangalli teknikariaren txanda izan zen, bioingeniaritza eta paisaia ikerketetan aditua. SCIAko teknikariak azken hilabeteetan egindako ikerketen emaitzak plazaratu zituen oholtzan herritarrek ezinhobe uler zezaketen lengoaia batez baliatuz, parkearen definizio orokor batekin hasiz: “Mendikosolo urtegia, basoa eta erreka da. Bertan aisialdiaz gozatzen dute herritarrek, naturarekin harremanetan. Balioz jositako lekua dugu alde batetik eta arazoren bat baita ere”.\n“Urtegi zonalde bat daukagu, lurrezko presa bat eta zelaigune erraldoi bat. Zelaigune hartan jatetxea, askaldegia eta umeentzako parkea daude”. Sangallik hainbat diapositiva erakutsi zizkien herritarrei eta horien artean 1983. urtean Kubo errekarenak ikusi ahal izan zituzten: “Hauxe zen Mendikosolo lehen: erreka bat. Gaur egun parkeko eskumaldetik igarotzen bada, antzina eskerretik egiten zuen bidea”. Ortofoto ugariren lekuko izan ziren arrigorriagarrak. “Erreka modu naturalean ikus zitekeen Mendikosolon eta herrigunera heltzean kanalean sartzen zen”.\nOndoren presa eta ondorioz urtegia sortu ziren. Presa urtegiko ura mantentzen duen horma dugu eta presaren alde batean gordetako ura urtegia deritzo. “Presa eta urtegia eraiki ostean, betegarria jarri zuten ura ez zegoen presaren bestaldean Nerbioi ibaiko kanalizazio lanetako lurragaz”. Mendikosoloko presa, hormigoizkoa baino lurrez beterikoa dugu: “Material buztintsu trinkotuzko legarraz osatutako horma dugu“. Teknikariak azaldu zuen Mendikosolokoa urtegi handia ez dela, baina metro baten faltan urtegi handien artean sailkatu beharrekoa dela: “Hormak 16 metroko altuera du eta legediak dio 15 metroko garaiera baino handiagokoak ‘Urtegi Handiak’ bezala defenitzen direla. Beraz, metro batengatik bada ere, Mendikosolokoa urtegi handi bat dugu eta Esako presaren sailkapen bera du (Nafarroa) baina Mendikosolokoak hektometro kubiko bat baino gutxiago gordetzen du eta Esakoak 447”.\nMendikosoloko urtegia, lurrezko presaren gainetik ateratako argazkia // Geuria\nBestalde, urtegiak A, B eta C motakoak izan daitezke, gorde dezaketen uraren arabera eta baita sortu ditzaketen kalteen araberakoa ere, urtegia apurtuz gero. A kategoriakoek arrisku eta mantentze-lan garestienak dituzte eta horixe da Mendikosolo urtegiaren sailkapena gaur egun.\nPaola Sangallik azaldu zuen egoera honen aurrean hainbat aukera aztertu zituztela garai batean: lehena A kategoria mantentzearena da, araudiak dioena zurrun jarraituz. Horrek eskatzen duen segurtasun neurri guztiak betez eta dena posible izateko teknikari espezialistek osatutako lantaldea izanik: “Jarraipen zurruna eta informe ugari eskatzen du A kategoriako urtegia mantentzeak. Urteroko gastu eta inbertsio nabarmena dugu”. Bigarren aukera batek urtegiaren bolumena gutxitzera dakar: “Hemen legedi berriarekin egiten dugu topo eta bolumena gutxitzeko asmoa badugu horma ez litzateke aldatuko eta 16 metro izaten jarraituko luke”. Hirugarren aukerak urtegia guztiz hustera garamatza, urtegia zerbitzuz kanpo utziz.\n“Guk aukera horien artean bidea zabaltzea pentsatu genuen: aukera egingarriak aztdertu genituen, helburua A kategoriatik atera hainbat arrazoi erabiliz”. SCIAkoek ikerketa egiten ari zirela murrizketa gehiagoko araudi berria agertu zen: “Araudi zurrunagoa bada ere, aukerak ikusi ditugu bertan”, azaldu zuen Sangallik.\nDenbora tarte honetan ikerketa ugari egin dituztela azaldu zuen SCIAko teknikariak, eta Mendikosolo bezalako urtegien adibideak bilatzen egon dira nazioarte mailan. Horrez gainera hainbat analisi eta ikerketa eskatu zituen Arrigorriagako Udalak, zoruaren nolakotasunatik hasiz: “Mendikosolon edozer gauza egin nahi badugu urtegiko zorua nolakoa den ezagutu behar dugu eta betegarriak Nerbioi ibaitik datozela esan digute”. Bigarren pausua analisiak egitea da “Zorua, sedimentuak eta betegarriak aztertu genituen ingurumen ikuspuntutik eta baita agronomikotik ere”. Lodoak eta ura ere aztergai izan ziren urtegira heldu baino lehen, urtegian bertan eta urtegitik irten ostean: “Mendikosoloko uraren eta bertako ibai-sedimentuen kalitatea oso ona da”, goraipatu zuen Sangallik.\nBestalde, ikerketa hidrologiko eta hidraulikoak egin zituzten uztailean, uraren transmisioa nolakoa zen aztertzeko: “Ikerketak uztailean zehar egin baziren ere, emaitzak irailaren amaieran heldu ziren eta horretan gabiltza egun hauetan”.\nHitzaldian zehar Alemaniako Krebsbacheko urtegian egindako proiektuaren irudi batzuk ikusi zituzten herritarrek, Mendikosolo bezalako urtegi ohia, errekatxo batean birgaitutakoa: “Gauza bera egin daiteke Mendikosolon? Bada, 300 metroko luzeera duen presa atzeko zelaigunea apurtu beharko genuke, baina Alemaniako urtegiaren adibidea erabilgarria da Mendikosolon egingo den proiektuan inspiratzeko”.\nMaria Jesus Acedo, Amaia Albeniz, Maite Ibarra, Idoia Molina eta Jose Ignacio Fernández // Geuria\nIkerketa geoteknikoei dagokienez, proba bi eginda zituztela azaldu zuen Paolak: “Proba horiek betegarri gutxiko zonaldean egin ziren eta hori ikusita 3 zundaketa eskatu genituen: presan, parkearen erdialdean eta betegarriaren hasieran”. Zundaketa horiek makina baten bidez egiten dira eta teknikariaren esanetan, zundaketak horiek egin zirenean aldez aurretik egindako betegarriak topatu zituzten lur azpian: “Betegarriaren geruza hori ziurrenik AP-68 autopistako lanetatik dator”. Sondeoei esker Mendikosolo urtegiaren perfila sortu ahal izan dute teknikariek ur eta lur azpian zer dagoen erakutsiz.\nOndorio modura, azterketa horien bidez teknikariek lokatza topatu zuten eta baita legar-bolak eta ibaiko lur tipikoa ere: “Hori zoragarria da bertan barrenak erabili gabe hondeatu daitekeelako eta ur azpitik ateratako lur gehiengoa parke eta lorategietan erabili ahal izango litzatekeelako”.\nIkerketa guztietako emaitzak bateratuz, hurrengo proposamena egin zuen Paola Sangallik etorkizuneko Mendikosolo eraikitzeko: “Gaur egungo hormak 16 metro izanik, 14,5 metrora jaitsiko genuke, horrela urtegi handien sailkapenetik kanpo lotuko litzateke Mendikosolo”. Metro eta erdi hori mendoitzetik kenduko lukete teknikariek, zisne formako pedaloak atrakatuta zeuden lekuan bertan, gaur egun existitzen den inklinazioa ezabatuz eta mendoitza hegalean bihurtuko litzateke.\nUholde-arriskuaren orbanari dagokionez, edukiera gutxitzearren, urtegiak ura metatzen jarrituko luke momentuz. Horren haritik ikerketa egin dute SCIAkoek eta uraren ibilbidea aztertzeko, ataletan banatuta: “Uraren ibilbidea ona da ibilbide osoan, zubi baten azpitik igarotzen den zati batetik izan ezik”, azaldu zuen Paolak. “Tarte horretan uraren bidea estutu egiten da eta bi aukera ditugu: obra aldatzea edo bestelako irtenbide bat bilatzea”. Irtenbide modura, teknikariak ijezketa-putzuez lagundutako lur ibilgu berria sortzea proposatu zuen: “Urak aurrera egingo luke arazo barik, eta ur gehiagoko egunetan, errekak urez gainezka egin beharrean lamina horiek beteko lirateke, uholdeak saihestuz”.\nPresak hauskortasun maila txikia izango luke, lur erosioa kausa bakarra izanik “aukera gutxi egon arren”. Hala ere, azken hilabeteetan egin dituzten ikerketen arabera 100 eta 500 urteko uholdeei eusteko gaitasuna izango luke presak: “Ziurrenik denbora hori igaro baino lehen autopista bera hondatuko litzateke”, gehitu zuen brometan. Sangallik azaldu zuen proposamen horrek ez lukeela uraren desagerpena ekarriko Mendikosolora: “Uraren sentsazioa mantenduko litzateke eta zelaigunean erreka natural bat izango genuke ijezketa-putzuekin”. Proposamen honek jarraipen bat edukiko luke bost urtetik behin.\nBilerari amaiaera emateko, Sangallik behin behineko hiru dimentsioko simulazio bat erakusti zien herritarrei, ur balsa eta erreka natural batez osatutako balizko Mendikosolo moderno batena. Herritarren txanda heldu zenean lanen luzapenaz galdetu zuten: “Lur mugimendu eta ingeniaritza lanak izango dira gehien bat eta 4-6 hilabeteko obrak espero ditugu horretarako, gutxi gorabehera”.\n“Hala ere, proiektuak aurrera egiten badu, zundaketa eta topografia lan gehiago egin beharko lirateke, azken orduko ezustekoak saihesteko”, gehitu zuen Paolak. Amaia Albenizek gogorarazi zuen lan horiek egin ahal izateko egikaritze-proiektua idaztearen fasea legokeela: “Mendikosolon lanak hasteko proiektua idatzi beharko dugu eta horrek urte erdiko lana emango digu gutxi gorabehera”. Paolaren lehentasuna gaur egungo Mendikosolok duen esentzia mantendu nahi duela azaldu zuen: “Gaur egun ekosistema propioa dauka parkeak eta aisialdirako leku zoragarri bezala mantentzea da gure asmoa”.\n“Hainbat urte daramatzagu Mendikosolo proiektuaren ziurgabetasunarekin eta badirudi argia ikusten hasi garela”, azaldu zuen Maite Ibarrak atzoko topaketari amaiera emateko. “Momentura arte lortutako emaitzak oso onak izan dira eta esku honenetan gaude. Prozesuaren azken txanpan gaude Mendikosolo parkearen etorkizuna guztion artean definitzeko”.\nSailkatuta: Amaia Albeniz, Arrigorriaga, Mendikosolo, paola sangalli, Portada, proiektua, Teknikariak


Jon Ander De La Hoz | Egilea | Berria\nItxuraldatuta, eta gosez\nRealak Gironan jokatuko du bihar, eta bolada onari eutsi nahi dio, zazpi lehia baitaramatza galdu gabe. Imanolek aldaketak egin beharko ditu\n«Hitz egin daiteke Europaz, lehia horretan sartuta baikaude»\nRealean lehen sasoia du Mikel Merinok, eta «gustura dago» Donostian. «Kluba gertuko izan dut beti», aitortu du. Azkenaldiko bolada onari eustea du helburu, eta argi du oraindik badutela zer hobetua.\nBerea du sinadura\nRealaren susperraldiak bat egin du Imanol Alguacilen etorrerarekin. Oriotarraren esanetara txuri-urdinek ez dute partidarik galdu, eta Europako postuak dituzte jomugan.\nReala 3-0 Leganes\nAskatu dute mataza\nRealak aise azpiratu du Leganes bigarren zatian, eta eskura du seigarren postua. Oiartzabalek gidatu du garaipena, bi gol sartuta. Alex Solak debuta egin du\nAzken partidetako bolada onari eutsi nahi dio Realak, Leganesi irabazita\nSailkapenean bi punturen aldea dute; txuri-urdinak dira aurretik. Imanolek estadiora iristean jakinaraziko du jokalarien zerrenda\nKritika eta ilusioa, bat\nRoberto Olabek esan du «esperantzarekin» bizi duela Realaren bilakaera. Futbol zuzendariak esan du Imanol «gidaririk onena» dela\nRealak, Mestallan irabazi, eta Europako postuetan sartzea du gaur xede. Imanolen iritziz, Valentziak jokatzen du «ondoen» kontraerasoan\nSasoirik onenean dago berriro Willian Jose. Ondo hasi du urtea, azken bost jardunaldietan bost gol sartuta, eta Europako postuetatik gertu jarri du Reala. Aurrez, bederatzi jardunaldi igaro zituen aurkariaren atea zulatu ezinik.\nLuis Miguel Arkonada eta Jose Angel Iribar\nGarai loriatsuagoen ikurrak\nLehengo eta oraingo futbolaren ertzak tolestu dituzte Luis Miguel Arkonadak eta Jose Angel Iribarrek, Donostian, Korner Kultura eta Futbol Festibalaren barruan. Urte asko dira erretiratu zirela, baina uste dute «betirako atezain» izango direla.\nBaten mina, bestearen laztan\nRealak irabazi du derbia, lehen zatian bi gol sartuta. Zuri-gorriak, penaltiz gola sartu, eta azkenera arte saiatu dira neurketa berdintzen. Reala zortzigarren da, eta bi puntura ditu Europako postuak


`; Lege Oharra - Eficiencia energética en edificios\n“EUSKAL HERRIKO UNIBERTSITATEA” izena eta web gunean agertzen diren bestelako bereizgarriak EUSKAL HERRIKO UNIBERTSITATEARENAK bakarrik dira; erakundeak, gainera, erregistratuta dauzka. Horien titular delako, Markei buruzko abenduaren 17ko 17/2001 Legearen 34. artikuluaren eta aplika daitezkeen beste arau nazional batzuen arabera, bereizgarri horiek trafiko ekonomikoan erabiltzeko eskubide esklusiboa dauka. Beraz, baimenik ez duten hirugarrenek erabiltzea debekatua dute.\nAurreko atalaren ildo berean, “ehu.eus” domeinu-izena eta web gunean sartzeko erabiltzen diren guztien titular esklusiboa EUSKAL HERRIKO UNIBERTSITATEA da. Domeinu-izen horiek trafiko ekonomikoan bidegabe erabiltzea erregistrotik eratorritako eskubideak urratzea da eta urratze hori Legeak aurreikusitako neurriekin jazarriko da.\nwww.ehu.eus web gunean agertzen den informazioa, propioa eta hirugarrenena, “jaso bezala” jartzen da; informazioa zehatza eta eguneratua dela ez da bermatzen. Beraz, EUSKAL HERRIKO UNIBERTSITATEA ez da informazio hori erabiltzeak sor ditzakeen kalteen erantzule.


Marka sendo bat sortzeko 5 aholku - adaki\nZure marka ez da logotipo bat, izen bat edo produktu bat. Hori baino askoz gehiago da. Branding-estrategia batek zure marka-nortasuna definitzen lagunduko dizu, zure marka osatzen duten aldagai guztiak modu koherentean garatzen.\nHemen marka sendo bat sortzeko 5 aholku.\n1. Emozioak piztu:\nBezeroak ez dira beti arrazionalak. Gizakiok ere harremanak izan behar ditugu, loturak sortu. Marka batek bere audientziarekin konektatu behar du emozioen bidez. Galdetu zeure buruari, zer transmititzen diezu bezeroei? Emozionalki, zer eman diezaiekezu?\n2. Helburuak definitu:\nZehaztu zer den zure marka, zer eskaintzen duen eta nola. Hori oinarri hartuta, erabaki zein diren zure helburuak, eta egunero lan egin horiek lortzeko. Konstantzia ezinbestekoa da marka sendo bat garatzeko.\n3. Sortu zure markaren nortasun bisuala:\nMarka on bat berehala identifikatzen dela esan ohi da. Batzuek uste dute marka bat ona dela esateko marrazteko erraza izan behar dela. Zure nortasuna eta helburuak zehaztu ondoren, ezinbestekoa da zure balioak eta jarduera euskarri bisualen bidez gauzatzea. Gainera, gaur egun irudia beste edozein euskarri bisualen gainetik dago.\n4. Ez ahaztu hitzen balioaz eta izan koherentea:\nIrudiak garrantzia duen arren, ez dira hitzak ahaztu behar! Ez hitz egin zure markarekin bat ez datozen gaiei buruz. Sare sozialetan argitalpen berri bat egin behar baduzu, lehenik eta behin galdetu zure buruari: zer esanahi du zure enpresarentzat? Koherentea da zure mezuarekin? Bezeroak nahastu ditzakezu?\n5. Marketing estrategia bat eraiki:\nMarketinak zure publikoarekin konektatzen laguntzen du, eta, beraz, hasieratik landu behar da. Marketin estrategia desberdinak daude, zure markarekin eta negozio-ereduarekin ondoen bat datozenak bilatu behar dituzu. Marketin estrategia on batek zure marka indartzen lagunduko dizu, baita zure xede-publikoarengana iristen, eskaintzen duzun hori behar dutenean zutaz oroitu daitezen.\nOraindik zalantzarik baduzu edo marka-estrategia bat sortu nahi baduzu baina ez badakizu nola, jarri gurekin harremanetan eta ahalik eta azkarren erantzungo dizugu!


"Eusko Jaurlaritzak zinema aretoen edukiera jaitsi du zerbait egiten ari dela justifikatzeko, baina ez du zentzurik" - Durango - Anboto.org\n"Eusko Jaurlaritzak zinema aretoen edukiera jaitsi du zerbait egiten ari dela justifikatzeko, baina ez du zentzurik"\nAnboto 2021-08-05 14:05\nEusko Jaurlaritzak zinema aretoen edukiera %35era jaitsi zuen orain bi aste. Sektoreak ez du erabakia ulertzen. Emilio Ferreras Zugaza zinemako arduradunak dioenez, munduko zinema areto bakar batean ere ez da agerraldirik jakinarazi. "Arazoa ez dago zinemetan", gaineratu du.\nEdukieraren jaitsierak zein eragin izan du Zugaza zineman?\nAreto txikia zarratu dugu neurri berriagaz 30 pertsonako edukiera duelako. Sesioren baten falta egin badigu, beste aretoen gehigarri moduan zabaldu dugu. Beraz, pelikula gutxiago emititzen ari gara.\nUda zelan doa?\nBadakizu uda zelakoa den hemen. Eguraldi onagaz herrian ez da inor gelditzen. Euria egiten duenean ostera, jendea zinemara dator eta aforo honekin batzuk kanpoan gelditzen dira.\nAreto nagusian zenbat jendek ikusi dezake pelikula bat %35eko edukieragaz?\nNeurri honekin 78 pertsona sartu daitezke.\nNeurri honen inguruan zein irakurketa egiten duzu?\nMunduko zine bakar batean ere ez da agerraldirik jakinarazi. Erabaki honek ez du zentzurik. Sasoi gogorrenetan %50-60ko edukiera izan dugu. Beste erkidegoetan %75eko gehieneko edukiera izan dute, eta ez dira hortik jaitsi. Tabernetan behintzat gehienek terraza daukate. Beraz, neurri hau beteko duten bakarrenetakoak gara. Arazoa ez dago zinemetan. Beste leku batzuetan dago.\nBeste erkidego batzuetan %75eko edukiera daukate. Zuek %35ekoa.\nZuhurtziaz jokatzen ibili gara. Beste erkidegoetan %75eko edukiera izan dute guk %60koa. Gutxiago da, baina ados egon ginen. Azaroan zinemetan jatea debekatu zutenean ere ulertu genuen. Eusko Jaurlaritzak zinema aretoen edukiera jaitsi du zerbait egiten ari dela justifikatzeko, baina ez du zentzurik.\nUda amaitu aurretik neurri hau aldatzea gertatu daiteke? Sektorea negoziatzen ari da?\nArgi dugu erabakia hartu eta oporretan joan direla. Uda osoan hau ez da mugituko. Irailera arte hau horrela izango da.